EHUn sor daitezkeen ezberdintasun eta iritzi kontrajarriei era elkarrizketatuan konponbidea emateko saiakera egin behar da | LAB SINDIKATUA\nIrakaskuntza Unibertsitatea EHUn sor daitezkeen ezberdintasun eta iritzi kontrajarriei era elkarrizketatuan konponbidea emateko saiakera...\nEHUn sor daitezkeen ezberdintasun eta iritzi kontrajarriei era elkarrizketatuan konponbidea emateko saiakera egin behar da\nEuskal Herriko Unibertsitateak eztabaida, ekimen eta pentsamendu kritiko eta autokritikoaren gune izan behar du. Horregatik, Bilboko Ingeniaritza Eskolan identifikaturiko 200 ikasle horiei ezelako oinarri eta babes demokratikorik ez duen Mozal Legea aplikatzeko edozein ekimen bertan behera uztea eskatzen dugu.\nUnibertsitate-komunitate osoaren eta horren baitan, sektore ezberdinen eskubide demokratikoak bermatu behar dira. Ekimenak antolatzea, unibertsitatearen instalazioak erabiltzea eta, are, itxialdia egitea eskubide horien adierazle dira.\nUPV/EHUren egunerokotasunean sor daitezkeen ezberdintasun, iritzi kontrajarri eta abarri era elkarrizketatu eta adostuaren bidez konponbidea topatzeko benetako saiakerak egiteko deitzen ditugu ikasle eta agintariak.


Grupo Café Fortalezak, Angulas Aguinaga SAk eta Grupo ARAEX Grandsek Euskadiko Elikagai Berrikuntzaren Sariak irabazi dituzte Sariak banatzeko ekitaldira 300 lagunetik gora bildu zen, Bilboko Euskalduna Jauregian\n17-12-1. Grupo Café Fortaleza, Angulas Aguinaga SA eta Grupo ARAEX Grands enpresek Euskadiko Elikagai Berrikuntzaren I. Sariak lortu dituzte, berrikuntzaren alde egiten duten apustuarekin Euskal Herriko elikagaien sektorea garatzen laguntzen dutela eta. Euskadiko Elikadura Klusterraren eta AZTI teknologia-zentroaren ekimenez sortu da sariketa hau, eta lehen edizio honetako sariak joan den ostegunean banatu zituzten, Bilboko Euskalduna Jauregian. Euskadiko elikagaien sektoreko balio-kate osoko 300 ordezkaritik gora bertaratu ziren ekitaldira.\nEuskadiko Elikagai Berrikuntzaren Sariak hiru kategoriatan banatuta daude:Teknologiaren Berrikuntza, Enpresaren Berrikuntza eta Merkatuetako Berrikuntza. Lehen atalean, Grupo Café Fortaleza saritu zuten, merkatu-aukera bat interpretatzen jakiteagatik eta irtenbide arrakastatsu bat lortu eta merkaturatzeagatik. Enpresaren Berrikuntzaren kategorian, bestalde, Angulas Aguinaga SA izan zen sariduna, bere negozio-prozesu edo -ereduetan aldaketak txertatu dituelako eta, horrela, lehia-abantaila bat sortu duelako lan egiteko bere modu bereziari esker. Azkenik, Merkatuetako Berrikuntzaren saria ARAEX Grandsek eraman zuen, Arabako Errioxako upategi independenteen liderrak, bere negozioa handitzeko merkatu edo bideak identifikatzen egiten duen lanarengatik eta nazioartean zabaltzeko estrategien alde egiteagatik.\nRogelio Pozo AZTIko zuzendari nagusiak eta Manu Giner Euskadiko Elikadura Klusterreko presidente eta sarien epaimahaiko buruak inauguratu zuten sariak banatzeko ekitaldia. Biek ala biek nabarmendu zuten Euskadiko elikagai-enpresek berrikuntzari heldu behar diotela, lehia handitzeko balio gehigarria emango duten bestelako negozio-ereduak sortzeko.\nAurkezpenaren ondoren, sariak banatu zituzten. Manu Salaberriak, Innobasqueko presidenteak, Teknologiaren Berrikuntzaren Saria eman zion José Alberto Padróri, Grupo Café Fortalezako kontseilari delegatuari. Padrók azpimarratu zuen berrikuntza bereizgarri garrantzitsua dela, “imita daitekeen guztiak balioa galtzen duelako azkenerako.\nJarraian, Peli Manterolak, Eusko Jaurlaritzako Elikagai Kalitatearen eta Industrien arloko zuzendariak, Enpresen Berrikuntzaren Saria eman zion Ignacio Muñozi, Angulas Aguinagako CEOari. Muñozen hitzetan, berrikuntzak ez du laborategian hasi behar; aitzitik, kontsumitzaileek zer eskatzen duten jakin behar da, eta enpresaren printzipioa bete: “kontsumitzaileen zerbitzura dauden elikagaiak errotik aldatu”.\nAzkenik, Javier Ruiz de Galarretak, ARAEX Grandseko CEOak, Merkatuetako Berrikuntzaren Saria jaso zuen Bittor Oroz Eusko Jaurlaritzako Nekazaritza, Arrantza eta Elikagai Politikaren arloko sailburuordearen eskutik. Ruiz de Galarretak azaldu zuen iraultza digitalak izugarrizko ondorioak dituela “ardoarena bezalako mundu tradizional batean”, eta teknologia berriek eta Big Datak ardogintzaren sektorea garatzeko ematen dituzten abantailei eustearen alde egin zuen.\nBittor Orozek berak itxi zuen ekitaldia. Sailburuordearen arabera, Euskadiko elikagai-sektoreak arrakasta izan dezan, elkarrekin lan egiteko gai izan beharko dute elikakateko maila guztiek, hasi baratzetik eta mahairaino, industriatik pasatuz. “Maila bakoitza bikaina da bereizirik, baina elkarrekin garaiezinak dira”, adierazi zuen. Halaber, azpimarratu zuen gobernu autonomikoak babesa eman behar diola sektoreari, euskal ekonomiarako estrategikotzat jotzen delako, eta oraingo abagune hau aprobetxatzeko deia egin zuen. “Asmatzeko gai bagara, punta-puntan kokatuko gara munduan”, esan zuen sailburuordeak, amaitzeko.\nEuskadiko Elikadura Klusterraren eta AZTIren arteko egitasmoa\nEuskadiko Elikadura Klusterrak, elikagai-sektore lehiakorra, bereizia eta gizarteari aberastasuna ekarriko diona sortzeko misioarekin bat eginez, helburu estrategikotzat du Euskadiko sektore horretako enpresei laguntzea. Horretarako, merkatu-garapenaren, berrikuntza teknologikoaren eta berrikuntza ez-teknologikoaren arloko balio handiko proiektu partekatuak jarri nahi ditu martxan, lankidetza sustatuz eta dinamizatuz. Horrela, hainbat enpresa lantzen ari diren proiektuei balioa emanez, sektoreko gainerako enpresak ere motibatu egingo dira, besteak eredutzat hartuz.\nBestalde, AZTIk elikagai-industriarako irtenbide berritzaileak ematen ditu, kalitatea, segurtasuna eta elikagaien nortasuna lehenetsiko duten eta ingurumena zainduko duten produktu berriak edo hobetuak garatzeko, kontsumitzailea oinarri hartuta. Alde horretatik, AZTIk uste du behar-beharrezkoa dela sektoreko enpresen artean berrikuntzaren kultura sustatzea, sektoreak ahalik eta etekin handiena atera ahal izan diezaien bere inguruko baliabideei.


Sei mila lagunetik gora joan ziren Arantzazura erromes - Oñati - Goiena.eus\nSei mila lagunetik gora joan ziren Arantzazura erromes\nLeire Kortabarria 2007-04-02 10:55\nGipuzkoa osoko sei mila fededunek erantzun zioten zapatuan Donostiako Gotzaindegiak erromesaldira egindako deiari, eta Oñatitik Arantzazuko Santutegiraino igo ziren, urtero Erramu Domeka bezperan egiten den moduan. 'Igo gainera eta zabaldu begirada' leloa azaltzen zuen pankartaren atzetik joan ziren, Joan Maria Uriarte Donostiako gotzaina buru zutela. Aurrealdean, Jaurlaritzako bozeramaile Miren Azkarate ere bazegoen.\nBerezitasun batzuk izan ditu aurtengo erromesaldiak: hala, adibidez, Donostiako Gotzaindegiak antolatuta, hiriburuan bizi diren etorkin batzuk etorri ziren autobusez igoerarako, baita katekesira doazen ume talde bat ere.\nOrdutegia zorrotz bete zen: 09:30ean, Oñatiko parrokiako kanpaien hotsarekin batera, abiatu zen taldea, eta 12:50erako, santutegiko inguruak berriro lasai zeuden, jendea etxera bueltan.\nEkintza sinbolikoa egin zuten santutegi parean: bi gaztek eliza gainera eskalatu zuten, eta erabili zituzten sokek esanahi berezia zuten: "Eurak sokek sostengatu zituzten bezala, gizartea Ebanjelioak sostengatzen du orain", horrelaxe azaldu digu Iñaki Beristain Arantzazuko frantziskotarrak.\nGotzainak berba batzuk egin zituen ere, eta "bakea gero eta gertuago" ikusten duela esan zuen.


HORTIK ZIHAR – Ainara Ossa Guatemalan | danbolin\nHORTIK ZIHAR – Ainara Ossa Guatemalan\nZer dela eta Guatemalan?\nGelakide bati eta bioi buruan sartu zitzaigun ozeanoa zeharkatu behar genuela, ez zela nahikoa Europan geratzea; hortaz, EHUk Latinoamerikan dituen unibertsitate-truke aukera ezberdinetan gehiegi pentsatu gabe, Guatemala (beste batzuen artean) jarri genuen zerrendan. Bioi unibertsitate bera tokatu zitzaigun.\nHona gentozela jakin ostean izan genuen Guatemala hiriaren fama txarraren berri. Oso-oso arriskutsua omen da. Pixka bat beldurtu arren, kuriositate handiz, iazko ekainean iritsi ginen hona eta ailegatu orduko beldurraz ahaztu (ohitu) eta herrialdeak emandako ongietorriaz disfrutatzen hasi ginen. Egia esan, hiria da Guatemalako txoko itsusiena, baina, hilabete batzuk bertan eman ostean, aurkitu dut bere xarma; horregatik ez naiz oraindik etxera itzuli.\nZein da zure egunerokotasuna?\nAurreko urtetik hona nahikoa aldatu zait. Izan ere, pasa den azaroa arte nirekin etorri zen lagunarekin, beste euskaldun batekin eta austriar batekin ibiltzen nintzen. Laurok ikasle-erresidentzia batean bizi ginen eta ahal genuen bakoitzean hiritik aldentzen ginen, herrialdea bisitatzeko asmoz.\nPasa den abenduan, ordea, lagunak beren etxetara itzuli ziren. Orain, bertako emakume baten etxe batean alokatu dut logela. Kanpotar bakarra naiz. Bakarrik eta bakartasunean moldatu (beharko) naiz. Halere, jende onez inguraturik jarraitzen dut, bertako lagun onez.\nAstean zehar, egunez, ikasle-bizitza daramat: “uni”ko lanek eta klase intentsuek hartzen dizkidate orduak. Gauak lagunekin pasatzen ditut. Asteburutan, berriz, gustuko tabernak edo hiritik kanpoko txokoak bisitatzen ditut. Egia esan, egunak oso azkar pasatzen ari zaizkit. Ezin dut sinetsi jada urte erdi daramadala hemen!\nZer topatu duzu Guatemalan?\nBerotasuna, bai klimagandik baita jendearengandik ere. Proportzioan, indigena gehien dituen herrialde latinoa da hau, aberatsa kulturaz. Herrien historia, jendearen istorioak, paisaiak… asko eman dezake lurralde honek.\nZorionez-edo, ez dut agresio fisikorik jasan. Bai, ordea, kaleko “piropo” eta begirada “inbasiboak”. Zaurgarritasuna hainbat norabide eta formatan.\nPaisaia zoragarria da. Sumendiak eta lakuak, bi ozeanoetako hondartzak, oihan berde eta garaiak; izar distiratsuko gauak eta eguzkiaren sartu-irtenak. Ederrak benetan!\nZer eramango zenuke hemendik horra?\nGarraio publikoa. Oso gaizki egituratuta dago hiria. Badago garraioa, baina ez da publikoa…“mareroena” da. Beren negozio bilakatzen dute garraioa, hiri barnekoa nahiz herri-artekoa. Hiri barneko autobus eta taxi gidariak estortsionatu eta guztiz autobus prekarioak erabiltzen dituzte. Beraz, ez da batere segurua garraio horietan ibiltzea. Merkea da oso. Hiru-bat aldiz igoko nintzen autobus horietako batera. Hiri-arteko autobusak, berriz, delako “chicken bus”ak, erabili ditut eta esperientzia bat da; izenak esan nahi duena zera da, sardinak latan bezala joaten garela bidaiariok.\nPaseatzeko parkeak ere ekarriko nituzke hona edo, besterik gabe, gune batetik bestera oinez ibiltzeko espaloiak. Azken finean, autoz ibiltzeko egina dago hau. Bidegorriak ere ekarriko nituzke, noski. Kar-kar.\nEta zer ekarri handik hona?\nLehen aipatutako paisaiak nahi nituzke etxe inguruan. Frutak, kafea eta ahuakatea. Baita jendeak eman didan umore ona eta “kariñoa” ere. Euskal herrian ez da halakorik falta, baina, Guatemala eta “chapin”ak (guatemaltarrak) nire parte dira jada.\nHara joanez gero, zer da egin gabe utzi ezin dena?\nBenetan merezi duten hiru leku kuttun: Atitlan lakuan, Acatenango sumendia eta Tikal izeneko Mayen antzinako hiria. Lakua sumendi eta herri txiki artean dago. Acatenango puntara igotzeko 6 ordu luzez ibili ginen; oso nekagarria baina zeharo polita, bidaia nahiz bistak. Eta, Tikal, urte osoan zehar turistaz beteta egon arren, oihan handi batean murgilduta dagoen inperioa da, tenpluz eta animaliaz beteta dagoena; esperientzia ahaztezina.\nNoiz arte hor?\nHasieran, asmoa azaroan itzultzea zen. Baina, egonaldiaz gozatzen ari nintzenez, beste lauhileko batez gelditzea erabaki nuen. Bai Guatemala baita Mexiko ere nahikoa ezagutu ahal izan ditut, beraz, lauhileko hau amaitu orduko bueltan naiz etxean. Lurralde hau ederra da oso, baina ez Euskal Herrira itzultzeko gogoa uxatzeko haina.\nLeku bat: Atitlan lakuko edozein txoko.\nPlan bat: Antigua herrian asteburu-pasa: parrandan edota paseatzen.\nJanari bat: “Huevos estrellados con salsa ranchera, frijol y plátano frito”. Arrautzak tomatearekin, babarrunak eta platano frijitua.\nPrevious Article I.go Zestoako Mendiko Argazki Rallya\nNext Article Merkatariek poltsa konpostagarriak banatzeko deialdia zabaldu du Urola Erdiko Mankomunitateak\nAlbiste gehiagoIban Pardo Euskadiko Segalari Txapelketan garaileJende mordoxka gerturatu zen kiroldegiko ate irekietaraAdonis Gelis zestoarra eta Aranguren Santio Pilota Txapelketako garaile‘Gurea Kultura’ ekimena festetan izango da bigarren urtez


GTA RP zerbitzari onenak eta haiekin nola elkartu | la-manette.com\n29 azaroaren 2021 par JEAN-MICHEL CAPPIN\nDendan saltzaile soil gisa edo polizia batean jolastu nahi duzu GTA RP ? Orduan, gure gidak nola erakutsiko dizu\nZer da GTA RP eta nola deskargatzen dut? Grand Theft Auto V-eko zaleek galdera hau egiten ari dira, zalantzarik gabe, Rockstar-en mundu irekiko jokabideak Twitch-en ikusleen artean goraka egiten jarraitzen baitu bere RPG komunitateari esker. Berpizkunde hau jokoaren rol-zerbitzariekin konpromisoa hartu duten goi mailako erreproduzitzaile ugariren presentziari zor zaio, hala nola Lirik, EzPixel, Summit1G eta TimTheTatMan.\nHori guztia ezaguna izango da erabili duen edonorentzat mods Ordezkoa Hasi-tik Skyrim - GTA RP-k jokoan NPC arrunt gisa sartzeko aukera ematen dizu, pertsonaia nagusietako batekin ez bezala, mod baten instalazioaren bidez. Rol-jokoen joerak urteak daramatza eta nahiko idilikoa dela frogatzen ari da: protagonismora eraman beharrean, bizitza normal bat egin dezakezu eta nahi duzun pertsonaia izan zaitezke.\nHala ere, berria bazara, nahiko ikaragarria izan daiteke. Funtzionatzeko beharrezkoak diren modak deskargatu behar dituzu, zerbitzariak aurkitu eta sartzeko eskaera egin eta, ondoren, jokoa bera nola jokatu behar den jakin behar duzu. Honetaz guztiaz gain, agian ezagutzen ez dituzun argot termino mordoa ere topatuko duzu. Estres hori apur bat arintzen saiatzeko, hasteko gida erabilgarri bat osatu dugu parte hartu nahi duen edonori laguntzeko.\nZER DA GTA RP ZERBITZARIA?\nGrand Theft Auto Roleplay zerbitzari batek krimenetan inspiratutako GTA frankiziako ohiko nortasuna hartzen du eta hutsune bihurtzen du. Mod baten instalazioarekin, beste dozenaka pertsonaz betetako mapa batera salto egin dezakezu eta polizia, dendako langile edo baita gaizkile baten papera har dezakezu.\nZerbitzari gehienek aukera zabala hartzen dute eta ez daude gai zehatz baten menpe, berez. Normalean, gune bakoitzak bere webgunea du, non parte hartzeko deskargatu beharreko mod espezifikoak zerrendatzen diren, baita hainbat foro ere, non zure antzeko lanbide bat hartu duten pertsonekin txateatzeko.\nZerbitzari batzuk beste batzuk baino gogorragoak dira zuregandik espero duten murgiltze-mailari dagokionez, baina gehienek eskatzen dizute ez dezatela zure izaera hausteko edo zentzugabeko indarkeriarik ez egiteko. Izan ere, egiten baduzu, polizi papera jokatzen dutenen haserrea pizteko modu ona da.\nIrakurri ere: Nola aldatu orriaren kolorea Google Docs-en\nNOLA DESKARGATU GTA RP ZERBITZARI BATEN BEHARREZKO MODUAK\nMod bat instalatzea ezinbestekoa da, baina GTA RP zerbitzari ezberdinek desberdinak deskargatu beharko dituzu. Ezagunena, ikusi dugunaren arabera, FiveM da. Deskargatzeko, joan euren webgunera eta jarraitu eurek ezarritako pausoak:\nDesgaitu guztiak antivirus FiveM deskargatu aurretik. Avast, AVG eta beste batzuk bezalako antibirus saltzaile batzuek FiveM prozedurak blokeatzen dituztela ezagutzen da, beraz, ziurtatu zure antibirusa guztiz desgaituta dagoela.\nFiveM instalatuta dagoenean, gehitu FiveM zure antibirusaren zerrenda zuri/bazterketetara.\nZiurtatu GTA V instalatu eta eguneratu duzula.\nDeskargatu FiveM webgunetik\nExekutatu FiveM.exe. Instalatzailea karpeta huts batean exekutatzen baduzu, FiveM bertan instalatuko da. Bestela, % localappdata% \_ FiveM-n instalatuko da.\nAbiarazi FiveM Windows hasierako menutik.\nAzpimarratzekoa da, halaber, zure antibirusa itzaltzeko eskatzen dizuten arren, irtenbide bat lantzen ari direla. Honekin jarraitu nahi ez baduzu deskargatzea, Eclipse Roleplay zerbitzari ospetsuak erabiltzen duen RageMP bezeroa ere erabil dezakezu.\nNOLA SARTU GTA RP ZERBITZARI BATEAN\nGTA RP zerbitzari batean zure egoera bat egiteak eta mantentzeak lan pixka bat eskatzen du. Zerbitzari gehienek eskaera bat osatzeko eta arau multzo bat irakurtzeko eskatuko dizute. Adibide bat nahi baduzu, TwitchRP-ren arauak klik batera daude. Zure eskaera onartu ondoren, ilara batean sartuko zara, non lehentasunez igo dezakezun arauak betetzen dituzun arabera.\nOztopo batzuk gainditu beharko dituzu, baina badirudi zerbitzari guztiak jaisten ez daitezen edo dibertsioa honda dezaketen jendeari uzteko beharrezko urratsa dela.\nHASTEN LAGUNTZEKO GTA RP ZERBITZARI ONENAK\nZerbitzari bakoitzak antzeko erritmoan funtzionatzen du eta ahalik eta esperientzia malguena eskaintzea du helburu, edozein pertsonaia bezala jokatzen utziz, taxi gidaritik hasi eta albistegietaraino. Hori dela eta, zerbitzari horietako asko nahiko antzekoak izan daitezke, baina tamainan eta irisgarritasunean desberdinak izan daitezke. Horregatik, horietako batzuk bahetu ditugu zu hasteko.\nIrakurri ere: Sims 4 jokoen aholkuak eta trikimailuak, tranpa-kodeak zure ordenagailurako eta gehiago.\nSartzea espero dezakezun zerbitzari ezagunenetako bat da, baina zailena ere bada. NoPixel-ek 32 jokalari bakarrik onartzen ditu aldi berean eta Lirik, Moonmoon eta Summit1G-k maiz erabiltzen ditu. Beraz, ez da harritzekoa eskaerak bertan behera utzi behar izatea 4 pertsona baino gehiagok aurkeztu ostean.\nHori bai, aplikazioak ez dira betiko desagertuko eta oraindik ere Twitch-en erreproduzitzaile handienetako batzuekin papera izateko aukera izango duzu, batez ere papera oso ondo jokatzen badakizu.\nNoPixel 3.0 kaleratu zenetik, GTA 5-ren PR-ak izan dira Twitch-en ikusienak, eta jendeak poliziaren edo Cyberpunk 2077ko Johnny Silverhanden papera betetzen zuen.\n2. RP EKLIPSEA\nGTA RPren beste zati handi bat, zerbitzari honek 200 jokalari hartzen ditu une bakoitzean. Bere ezaugarri ikusgarrienetako bat bere foroaren ataleko xehetasun-maila da, zeinak argi eta garbi erakusten ditu sar zaitezkeen talde kriminal ugari, Los Santoseko Irlandako Mafiatik hasi eta Clownetaraino. Los Santos Aduana eta Los Santos Medical Services bezalako lanpostu zehatzetarako postuak ere badaude.\nBaina kontuz, Eclipse RP lehen GTA RP zerbitzarietako bat dela dirudi, itxaron zerrendan duzun denbora luzea izan daiteke.\n3. GTA MUNDUA\nZerbitzari hau guztiz testuan oinarritutakoa izateagatik nabarmentzen da, hau da, ezezagunekin txateatzeko prest ez gaudenok GTA RP probatzeko leku bat daukagu. Beste zerbitzariekin bezala, GTA World-en erregistratzeko prozesu bat dago eta webgunearen arabera gaur egun 500 kide daude.\nBaina onartutako kidea ez bazara ere, foroetan ibili zaitezke eta ikusi zein motatako fakzio dauden jokoan.\n4. MAFIA HIRIA\nRol-jokoen zerbitzari hau duela bi urte sortu zen eta orain erregistratzeko erabilgarri dago. Legezko eta legez kanpoko talde "dinamiko" sistema bat du, jokalariek pertsonaliza daitezkeen negozio eta sozietateen artean, eta jabetza guztiak ere salgai daude. Apartamentuak, etxeak, hotelak eta apartamentuak, dena salgai dago. Mafia City-k polizia, gangster edo bat bezala jokatzeko aukera ere ematen dizu CEO dirua gutizia.\nGTA RP FORUMETAN EZAGUTUKO DITUZUEN ONLINE ARGOT BATZUK\nErrazago asmatzen denetik ez hain ortodoxoetara, foroetan eta, are garrantzitsuagoa dena, arau-liburuan aurkituko dituzun argot termino asko daude. Inoren oinak zapaldu eta ordenaren behealdera ez erortzeko, tronpa egin dezaketen termino batzuk biribildu ditugu.\nOOC: izaeraz kanpo\nLOOC: izaeraz kanpoko lokala\nCK: pertsonaia hiltzea\nPK: jokalari hiltzea\nERP: rol-joko erotikoa\nRDM: ausazko heriotza-partida\nIrakurri ere: Jokatu behar dituzun Minecraft-en 15 modpack onenak\nZerrenda hau eguneratuta mantenduko dugu aurkitzen ditugun argot termino berriekin.\nMods: Grand Theft Auto V mod onenak PCan\nHemen duzu, GTA RP xehetasun asko hasteko. Zerbitzari batzuetara igotzeko modutik, bat egiteko ere. Grand Theft Auto V-en rol-fandomak bere gailurrean dagoenez, inoiz ez da garai hoberik egon murgiltzeko eta probatzeko. Pausoa ematea erabakitzen baduzu, gida honek lagungarri izatea espero dugu.


Zarautz presorik gabeko herria delako festa deitu dute larunbat honetarako - Arrosa\nEtxerako kunda 2022/06/13\n13 urte eta gero aske geratu zen pasa den maiatzean Ekaitz Sirvent, eta haren itzulerarekin, presorik gabeko herri bihurtu da Zarautz. Larunbat honetan, ekainak 18, ‘Presorik gabeko eguna’ ospatuko dute herrian, eta hamarkada luze hauetan ondoan izan diren herritar eta senideak eskertuko dituzte.\nPatata poltsa batekin hasi zen musika egiten Matthew Herbert\nal. Eka 13 , 2022\nKartzelan 25 urte eman eta gero, nolakoa da kaleko egokitzapena?\n‘No time for love’, kartzelan gutunez sorturiko amodiozko harremana\n«Kafe Expreso» egin berria ere iritsiko da ziegetara


Pintxo onenak prestatu dituzten tabernak saritu ditu Basaurik - Deia\nPintxo Festa lehiaketako sariak banatu dizkie Haizeberri, Izarra Berria, New Magic eta Armiñe Jatetxeari\ni. ugarte / basauri 01.12.2021 | 00:10\nSaritutako establezimenduentzako sariak udaletxean banatu ziren. Basauriko Udala\nSaritutako establezimenduentzako sariak udaletxean banatu ziren.\nBasauriko Udalak Basauri Pintxo Festa lehiaketako sariak banatu ditu. Horrela, lehiaketa honetan pintxo onenak egin dituzten udalerriko ostalaritza-establezimenduak saritu dira, Helmuga Basauri ekimenaren barruan. Berta Montes, Ekonomia Sustapeneko zinegotziak, eta Jose Ramón Suárez, Merkataritzako zinegotziak, Helmuga Basauri Pintxo Festa 2021 lehiaketaren antolatzaileekin eta epaimahaikideekin batera, garaikurrak eta diplomak eman zizkieten atzo, Basauri Pintxo Festa lehiaketako saridunei eta finalistei.\nEskerrak eman zizkieten herriko ostalariei aurtengo Basauri Pintxo Festan parte hartu izateagatik, bai gidan parte hartu dutenei (56), bai lehiaketan parte hartu dutenei (31). Ekitaldi apal batean, baina ostalarien lan ona aitortzeko balio izan zuena, aurten izan den maila handia nabarmendu zuten. Gaineratu zutenez, "aurkezpen-egunean esan genuen ziur geundela Basaurira Pintxo Festako pintxoak dastatzeko asmoz etortzen zirenak edo Basaurin horretarako geratzen zirenak oso gustura geratuko zirela, eta hala izan da".\nLortutako puntuazioen arabera, Haizeberri taberna izan da Urrezko Pintxoa irabazi duena. Zilarrezkoa Izarra Berria tabernara joan da eta hirugarren saria, New Magic tabernak irabazi du. Fusio Pintxoaren saria Armiñe Jatetxearentzat izan da. Baina sariez gain, finalistei esker ona eman zieten ere. Guss Toki, Saibimendi, Apolo XII, Irati Taberna eta Kozkil izan dira finalistak.\nUrrezko, Zilarrezko eta Brontzezko Pintxoen irabazleek izar formako garaikurra eta diploma moduko luma-kartoia jaso dituzte, bertan lehiaketaren irudia, irabazlearen kategoria, pintxoaren argazkia eta irabazlearen izena jarrita. Bost finalistei dagokienez, Pintxo Festaren irudia serigrafiatuta duen mantala eta lehen hiru sailkatuei emandakoa bezalako diploma (luma-kartoizkoa) eman zaizkie.


Ikasi eta Lan alternantziako zikloetako ikasleak hasi dira enpresetan — IMH\nIkasi eta Lan alternantziako zikloetako ikasleak hasi dira enpresetan\n2008/01/23 01:00:00 GMT+2\nIkasi eta Lan alternantziako zikloetako ikasleak hasi dira enpresetan Eusko Jaurlaritzak bultzatutako esperientzia pilotua 07-08 ikasturtean abiatu da IMHko goi-mailako produkzio eta muntaiko zikloetan https://www.imh.eus/eu/albisteak/ikasi-lan-alternantziako-zikloetako-ikasleak-hasi-dira-enpresetan https://www.imh.eus/eu/albisteak/ikasi-lan-alternantziako-zikloetako-ikasleak-hasi-dira-enpresetan/@@download/image/ikasilan.jpg\nEusko Jaurlaritzak bultzatutako esperientzia pilotua 07-08 ikasturtean abiatu da IMHko goi-mailako produkzio eta muntaiko zikloetan\nEnpresek duten langile kualifikatuen beharraren aurrean eta Lanbide Heziketako Sailburuordetzak Lan Sailarekin batera adostuta, Elgoibarko Makina Erremintaren Institutuak 2 talde osatu ditu 2007-2008 ikasturtean, guztira 25 ikaslekin.\nGoi mailako heziketa zikloak, edo kalean moduluak bezala ezagutzen direnak, bi urtetan egiten dira eta azken urtean 300 ordutako praktikak egiten dituzte enpresetan. Ikasi eta Lan programarekin formazioa hiru urtetan egingo dute goizez eta atsaldez 4 ordutako lan ordutegia izango dute. Horretarako enpresek ikasleak kontratatu egiten dituzte eta dagokien soldata ordaindu (600 euro inguru garbi hilabetean). Kontratua behin-betikoa da eta programa honetan parte hartzen duten enpresek Jaurlaritzako diru laguntzak jasoko dituzte.\nIkasi eta Lan programaren helburua da ikasle gazteak enpresa mundura erakartzea, hau da, lanean hasteko egun den adina aurreratzea (18 urterekin) eta baita enpresa langilez hornitzea, baina ez bakarrik hornitu baizik eta enpresan erabat integratuta izango duen langile koalifikatua lortu, %100 produktiboa izanik.\nLanbide heziketan abiatu den Ikasi eta Lan txandakatze edo alternantziako sistema hau pilotua da Euskal Herri eta baita estatu mailan eta lau ikastetxetan egiten ari da, Gasteizko Mendizabalan, Santurtziko San Jorgen, Usurbilgo Lanbide Heziketa Ikastetxean eta Elgoibarko IMH Makina Erremintaren Institutuan.\nBide batez esan IMHn txandakatze edo alternantziako sistema duela 12 urte aplikatzen ari gara Ingeniaritza Eskolan, kasu honetan txandakatzea astero 3 egun enpresan eta 2 unibertsitate mailako prestakuntza honetan izanik.


Umorearen zauriaz, feminismotik | Kultura | Berria\nUmorearen zauriaz, feminismotik\nAne Labaka Mayozek 'Algara mutilatuak' eman du argitara. Umorea emakumeen gorputzetatik nola «erauzi» den ikertu du idazle eta bertsolariak lanean. Susaren Lisipe bilduma feministaren bederatzigarren liburua da\nJule Goikoetxea eta Ane Labaka atzo, Donostian, liburuaren aurkezpenean. IDOIA ZABALETA / FOKU Tamaina handiagoan ikusi\nUmorea du ardatz eta oinarri Susa argitaletxearen Lisipe pentsamendu feministaren euskarazko bildumaren bederatzigarren liburuak. Ane Labaka Mayoz idazle, bertsolari eta sortzaileak emakumeen gorputzetatik umorea nola ezabatu, «erauzi» den ikertu du Algara mutilatuak lanean. Ezaguna ez izangatik ere «ohikoa den mutilazioaz» dihardu liburuak, Jule Goikoetxeak adierazi duenez. «Mutilazioaz dihardu, bai arlo sinbolikoan, bai arlo kulturalean eta materialean, eta, beraz, mutilazio gorpuztuez doa liburua. Baina mutikotzeaz ere badoa, umorea mutikoena izan delako». Bera arduratu da editore lanak egiteaz.\nUmorearen bueltan aritu da Labaka azken urteetan. Ikerketagai izan du arlo akademikoan, esaterako, eta tresna gisa erabili du sormenerako, nola antzerkian hala bertsotan edo bestelako lanetan. Eta bide horretan jasotakoaren ondorio da liburua. «Hasi nintzen begiratzen zen ikertu zen feminismoaren eta plazandreen inguruan, eta ohartu nintzen umorea bazela gai bat askotan aipatzen zena, baina beti zeharka izaten zen, eta inork ez zion heltzen. Horregatik aukeratu nuen gaia».\nBereziki ikertu nahi izan du genero-sistemak umorearen garapenean duen eragina, baina baita genero-sisteman umorearen erabilera zenbateraino den erresistentzia edo transgresiorako bide. Eta arreta berezia jarri dio bertsolaritzari, gainera. Izan ere, umorea maskulinitatearekin lotu izan da oro har gizartean, eta baita bertsoaren alorrean ere. Hala egiaztatu zuen, esaterako, lagun batek aipatu zionean bertso saio batera «gizonezko bertsolari konkretu bat» gonbidatuko zutela, «umore pixka bat» jar zezan. «Isilik geratu nintzen, eta, lagunak esan zidanez, dena esan nion begiradarekin», adierazi du Labakak.\nBaina uste hori oso errotuta dagoela egiaztatu zuen gerora ere Euskal Herriko helduen hainbat bertso eskolatan gaiari buruz ikastaroak ematen aritu zenean. Ikastaro horietan, bertaratutakoei eskatzen zien burura zetorkien lehen bertsolari umoretsuaren izena idazteko. Izenak generoka bereizten zituzten gero. «Eta han oso argi ikusten zen: zutabe bat izenez betetzen zen berehala, espero zitekeen moduan izen gehienak ziren gizonezkoenak —hildakoren bat edo beste ere bazegoen tartean—, eta, aldiz, emakumezkoei zegokien zutabea huts-hutsik geratzen zen beti. Hutsune hori gogoan dudala idatzi nahi izan dut liburua. Irudi huts hori gogoan, eta gorputzean emakumeen barre hotsez betetako plaza nuela».\nBizipenetik zauri propiora\nIkerketa osatzeko hainbat emakumeren bizipenak eta iritziak jaso ditu. Horien artean daude, esaterako, Beatriz Egizabal, Idoia Torregarai, Aitziber Garmendia eta Irantzu Varela. Eta baita oholtzakide izan dituen Alaia Martin, Uxue Alberdi, Nerea Elustondo, Onintza Enbeita, Ainhoa Agirreazaldegi, Amaia Agirre, Nerea Ibartzabal, Maialen Lujanbio eta Maite Berriozabal ere. Guztiak dira umorean arituak, «eta, beraz, adituak» diren emakumeak, nor bere arloan bada ere. «Opari bat izan zen haiekin hitz egitea, eta umoreari buruz ikuspegi orokorrago bat lortzen lagundu zidaten», azpimarratu du Labakak.\nEta, hain zuzen, elkarrizketa horiek entzun eta transkribatu ahala ohartu zen idazlea umorea aztergaitzat hautatzeko erabakia ez zela hasieran uste bezain «ausazkoa» izan. «Hasieran konbentzituta nengoen, ikergaitzat umorea hartu nuenean, hautaketa hori ez zetorrela zauri propio batetik; sinesten nuen, beste edozein gai bezala, ikertu gabe zegoelako aukeratu nuela. Baina elkarrizketatuek ispilu bat jarri zidaten aurrean, eta ikusarazi nik zer min propio nituen umoreari lotuta», azaldu du idazleak. «Ordutik, zauria gatzez laztantzearen parekoa izan da prozesua; aldizka barea, aldizka errea».\nElkarrizketatuen kontakizunaren mapari «marko teoriko bat» erantsi dio idazleak, halere. Uxoa Anduagari irakurritakoekin osatu du marko hori, haren tesiak jasotako ideiekin, zehazki. Herri barrez: Umore bidezko euskal nazioaren eraketa prozesua izeneko tesia idatzi zuen Anduagak 2016an, eta ikerketa hartako pasarteak eta elkarrizketatuen hitzak uztartu ditu Labakak liburuan. Anduagak berak idatzi du liburuaren hitzaurrea. Jule Goikoetxeak, berriz, material guztia ordenatzen lagundu dio idazleari, «zorroztasunez eta mimoz».\nMaterial hori guztia bost ataletan banatu du liburuan. Lehenengo kapituluan umorearen joko arauez idatzi du, eta, bigarrenean, berriz, umorearen noranzkoez eta norabideez. Hirugarren atalak umorearen mugak ditu hizpide, eta laugarrena Jendaurreko umorea izeneko atala da, eta, nolabait, bertsolaritzaren esparruan ardazten da. Azken atalak, ostera, umore berriei buruz dihardu; «umorea eraldaketarako arma politiko gisa erabiltzearen beharraz; umorea boterea dela berresteaz». Mezu horrekin, eta kantuan amaitu du aurkezpena Labakak, hain zuzen ere: «Beharbada amorruz/haserre, orroka/ baina umorez egin/ dezagun borroka».


Oposizioak atzera bota du Loiolako Erriberako autobus geltokia | Irutxuloko Hitza\nOposizioak atzera bota du Loiolako Erriberako autobus geltokiaBy Irutxuloko Hitza on 2012/05/30 in Hiria Udal gobernuak bakarrik bozkatu du Loiolako Erriberako proiektuaren alde. (Argazkia: Mikel Goñi)Bilduren ustez AHTaren geltokia egiteko babesten du oposizioak Atotxako proiektua\nAtotxa ala Loiolako Erribera? Udalbatzarrean autobus geltokiaren kokapenaren inguruan eztabaidatu dute. Botoa eman dute, eta oposizioak atzera bota du Loiolako Erriberako proiektua.\nRicardo Burutaran hirigintza zinegotziak eta Juan Karlos Izagirre alkateak Loiolako Erriberaren proiektua defendatu dute. Izagirrek adierazi du udal gobernura iritsi zirenean autobus geltokiaren inguruko proiektuak aztertu zituztela. Tartean Atotxakoa. Proiektu horren inguruan “informazio ezkutua” aurkitu zutela esan du: “Atotxakoa txikia geratuko zela, ezengortasun ekonomikoa eta ingurumenean izango zuen eragina ere ezkutatu egin zen. Guk tiraderatik berreskuratu genuen Erriberakoa”. Autobus geltokiaren afera “ondo” kudeatu dutela esan du. “Atotxa garestiagoa da, obra zailagoa da, trafikoan eragin negatiboak ditu, topoarekin ezin du inola ere bat egin. Riberas teknikoki hobea da”, defendatu du Izagirrek.\nOposizioak Atotxaren alde egitearen zergatiaren inguruan hitz egin du Izagirrek. Haren ustez, AHTan dago gakoa. Autobus geltokia Atotxan egitearen truke AHTaren geltokia ziurtatuko dutela uste du: “700 aparkaleku oparitzen dizkiogu Adifi AHTaren truke. Ez esan Atotxakoa dela hobea”. Atotxako geltokia “arazo asko” ekarriko dituen proiektua dela esan du: “Guk ez dugu ezer ezkutatuko eta ez dugu gezurrik esango”.\nPSE-EEko Ernesto Gascok autobus geltokia berehala egiten hasi behar dela esan du. Autobus geltokia egiteko adostasuna lortu ez izanaren errua Bilduri bota dio: “Hurrengo lau urteetarako geltokirik gabe utziko gaituzue”. PPko Ramon Gomezek Bilduk Loiolako Erriberaren aldeko argudiorik eman ez duela esan du: Oposizioaren aldeko irainak besterik ez ditugu entzun”. Hasieratik Atotxaren aldeko botoa eman dutela esan du: “Egia da Loiolako Erriberaren aldeko apustua egin genuela, baina ez egungo proiektuaren aldeko apustua”.\nAtotxa, autobus geltokia, Loiolako Erribera, oposizioa, udalbatzarra ‘Skateistan’ filmarekin hasiko da bihar Surfilm Festibala\nUdalbatzak aho batez onartu du uholdeen aurkako lehen neurriak hartzeko Plan Orokorra egokitzea\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 46 minutes ago\n’Bi txapeldun zergatik ez?’ http://futbolmamia.com/bi-txapeldun-zergatik-ez/ Borussia Dortmund-Bayern Munich finalaren kronika. Txapeldun Ligako final ederra. Aitor Manterola posted an update in the group Futbolsofatzen 3 hours, 53 minutes ago\n2.mailara igotzeko kanporaketa: Levante B-Athletic B (1-2). 2.Bra igotzeko: Azuqueca-Iruña (3-0), Laudio-Ferrol (1-1). Urtzi Urkizu posted an update 3 hours, 57 minutes ago\nAitor Manterola posted an update in the group Futbolsofatzen 6 hours, 31 minutes ago\nBi nafar Poloniako Ligan nagusi: Legiak irabazi du, eta han dira Iñaki Astiz atzelaria eta Kibu Vicuña 2. entrenatzailea. Jan Urban entrenatzaile. Kopa ere irabazi dute. 2007tik daude hirurak Legian. Igor Susaeta posted an update in the group Italiako Giroa 7 hours, 24 minutes ago


Oinazea poema bihurtu dute Agirrek eta Mariskalek. Noticias de Gipuzkoa\nOinazea poema bihurtu dute Agirrek eta Mariskalek\n2017(e)ko apirilaren 7a, ostirala - 06:13etan eguneratua\nAlaine Agirre eta Martxel Mariskal. (Ruben Plaza)\nDonostia- Txoriak etortzen ez diren lekuakaleratu berri du Alaine Agirre idazleak. Erein argitaletxeak ohartu duenez, bere lehenengo poema-liburua da, “eta hemen ere nobeletan ezagun egin duten ezaugarriak ikus litezke: hizkuntza eder eta adierazkor baten bilaketa, erritmoaren sena, sentimenduen agerpen gordina, emozioen intentsitatea…” Gainera, “gai minbera bat” landu du bermeotarrak: “ospitale psikiatriko bateko egonaldia, hango arau, giltza, ordutegi, ohitura, zaindari eta bezero bereziekin”. “Dramatismorako ematen duten istorioak” dira Agirrek jorratutakoak, “baina umore ukitu batekin poema” bihurtu ditu.\nMartxel Mariskalek ere aurkeztu zuen atzokoan bere poema liburua, Azken Zazkatzak. Susa argitaletxeak gogoratu duenez, Begi Mugan, Lisabö eta beste musika talde batzuentzat testuak idatzi zituen hondarribiarrak. “Liburu honen konposizio barrenkorrak zabaldu egin du bere indar espresiboaren sakontasuna, arnas luzekoa eta oparoa, lanketa gaitz baten emaitza trinkoa”, diote. “Itsasoa eta oinazea, bi horiek dira Mariskalen lehendabiziko poema liburuak dakartzan gai askoren artean nabarmenak: bizi baldintza zailen aurreko ahaleginak eta nekeak, edertasunaren aurreko atsegina eta ikara”. - N.G.


Xabier Agirre: "Nire pintura nahiko zuzena da, ez du inolako digestio traketsik sortzen" - Bergara - Goiena.eus\nXabier Agirre: "Nire pintura nahiko zuzena da, ez du inolako digestio traketsik sortzen"\nJulen Iriondo 2015-07-10 09:49\nXabier Agirre (Bergara, 1955) gazte-gaztetan hasi zen pintatzen, eta Bilbon eta Parisen osatu zuen bere prestakuntza. Gaur egun, irakasle da EHUko Arte Ederren Fakultatean. 39 koadro jarri ditu Aroztegin, azken hiruzpalau urteetakoak ia denak. Naturatik hurbil da erakusketaren goiburua.\nZer moduzko erantzuna izaten ari da erakusketa?\nBadakit hemen jende asko sartzen dela, eta pozgarria da. Kasu honetan, astebete eskasean 456 lagun pasatu dira. Areto hau herri erdi-erdian dago, eta jendea, kaletik pasatzean, sartu egiten da.\nEgongo dira, baina, Xabier Agirrek erakusketa jarri duela-eta propio sartzen direnak ere.\nBai, ezagutzen nauen jendea edo nire pinturaren jarraipen bat egin dutenak etortzen dira, noski. Baina kaletik doan jendea ere bai, eta hori pozgarria da.\nEta ze inpresio jaso dituzu?\nAdituak direnek nabarmentzen dituzte kolorea, pintura kolorista dela, kontrasteak –indarra– eta ñabardura asko dituztela koloreetan. Hori da jendearengandik entzun dudana.\nEsango zenuke ikusteko eta ulertzeko koadro errazak direla zureak?\nBai, nire pintura nahiko zuzena da, ez du inolako digestio traketsik sortzen. Figurazioa da, paisaiak dira. Margolari bakoitzak bere erara interpretatzen ditu gauza horiek, eta nireak aipatutako ezaugarri horiek ditu; koloreak jartzeko modua: margolari baten ezaugarri nagusia hori da, paletatik ateratzen diren koloreak koadroaren gainean nola jarri, horren araberakoa izaten da bakoitzaren estiloa, eta bakoitzak egiten duen interpretazioa gaiari buruz. Nire pinturak nahikoa errazak dira, zentzu horretan; ze berehala eramaten gaituzte deskribatu nahi den hori erraz ulertzera. Badago, hala ere, hurbilduz gero, zatitxoetan fijatzea eta pintura puska ia-ia abstraktuak topatzea ere.\nEta ze leku dira pintatzeko aukeratzen dituzun horiek?\nDira betidanik apreziatu izan ditudan lekuak: nire gaztaroko natura zatiak... Nire ikasleei esaten diet: "Margotzeko ez da behar aitzakia handirik: nahikoa da, besterik ez daukagunean, behera begiratu eta zigarro-mutxikin bat eta arbola hosto bat han baditugu hori koadroren erdian zentratzea, hor harreman kromatiko bat sortzen da eta koadro dezente bat egiteko aukera daukagu". Nire pinturan ere horrelako zerbait gertatzen da. Sarritan, kotxean zoazenean ikusten duzu leku bat zerbaitegatik hunkitzen zaituena; geratu, atera argazki bat, bisitatu apur bat lekua eta kito, hor dago aitzakia margotzeko. Hemen denetik dago: daude Siziliako paisaiak, nahikotxo; bi bidaia egin genituen hara: handik ekarritako materiala eta han bizitako sentsazioak azalerazten dituzte. Badaude Bizkaiko leku asko ere, ze Bizkaian denbora luzez bizi izan naiz... Denetik dago.


ekaina, 2014 | Noaua Kultur Elkartea\nHemen zaude: Hasiera » Artxiboa ekaina 2014\nHonen artxiboa ekaina, 2014\nLau bikote saritu, Santixabeletako Pala Txapelketan\nBy\tnoaua\ton\t2014-06-30\tin\tAisia, Kirola\twith\t0 iruzkin\nSaritu talde handi batekin amaitu berri da hastear ditugun jaien atarian, azken asteotan jokatu den Santixabeletako Pala Txapelketa herrikoia: Emakumezkoen Pala TxapelketaTxapeldunak: Miren eta Mirian.Txapeldun ordeak: Alaitz eta Leire. Gizonezkoen Pala TxapelketaTxapeldunak: Enrike eta Jon.Txapeldun ordeak: Xabier eta Haritz. Zorionak denoi!\nKaxkoa itxuraldatzen hasia, Santixabelak hasteko 24 ordu falta diren honetan\nBy\tnoaua\ton\t2014-06-30\tin\tAisia, Jendartea\twith\t0 iruzkin\nGure Aste Nagusi partikularra hasteko egun bat baino ez da geratzen, eta prestaketa lanek abiada bizia hartuko dute datozen orduotan. Adi, Kaxkoa jada, jaietarako apaintzen hasia baita. Anbulatorioko aparkalekua itxita dago, eta laster batean, bertara igotzeko bide bazterrean ere ezingo da aparkatu. Atrakzio parke gunea izango da aurten ere, osasun etxe ataria. Dagoeneko jolas parkeko […]\nPala txapelketako finalak, 17:30etatik aurrera frontoian\nNortzuk izango ote dira aurtengo txapeldunak? Ordu batzuetan argituko da dena. Santixabelen astea girotzen hasteko, pala txapelketako finalak astelehen honetan, arratsaldeko 17:30etatik aurrera frontoian, ezinduen erakustaldiarekin batera. Memoria freskatzeko, hona hemen iazko pala txapelketako irabazleak, emakumezko zein gizonezkoen mailan: Kirol agenda zabalaAbiatzear ditugun Santixabeletarako kirol hitzordu ugari igandera arte. […]\nUztailaren 1a, Santixabeletako XXXVIII. Bertsopaper Lehiaketako lanak aurkezteko azken eguna\nBy\tnoaua\ton\t2014-06-30\tin\tAisia\twith\t0 iruzkin\nInteresdunek astearte hau, uztailaren 1a baino lehen aurkeztu beharko dituzte lanak, Usurbilgo Udal erregistroan. Ekimenean parte hartzeko baldintzak, aurreko urteetakoak dira:-Epea: uztailak 1, asteartea.-Usurbildarra izatea.-6-10 bertso artean idaztea.-Gaia librea.-Lanek inoiz argitaratu gabeak izan beharko dute.-Lanak helbide honetara bidali: XXXVIII. Bertsopaper Lehiaketa, Joxe Martin Sagardia Enparantza, 20170 Usurbil. Epaimahaikoen erabakiaren berri, larunbatean Parte hartzaileen artean, epaimahaiak hautaturiko […]\nSantixabeletako Haurren Eguneko ginkanarako izen ematea, 19:00etan Kiroldegian\nUmeen Eguneko ginkanarako izena eman ez dutenek, horretarako aukera dute oraindik. Astelehen honetan, ekainaren 30ean arratsaldeko 19:00etan Oiardo kiroldegian. Horra hurbildu behar dute 6 eta 12 urte arteko haurren gurasoek. Izen-ematea doan da, nola ez. Uztailaren 3an da Umeen EgunaIkastolatik antolatu dira uztailaren 3ko Umeen Egunerako ginkana taldeak. Baina izango da Udarregi ikastolan ikasten ez […]\nBularreko minbizia prebenitzeko solasaldia, 17:30etan Potxoenean\nBy\tnoaua\ton\t2014-06-30\tin\tJendartea\twith\t0 iruzkin\nKattalin bularreko eta ginekologiako minbiziagatik eragindako emakumeen elkarteak eta Usurbilgo Udaleko gizarte zerbitzuen sailak antolaturiko hitzaldia, bularreko minbizia prebentzioaren ingurukoa izango da. Kattalin elkarteko lehendakari Charo Beobidek eta Arrate Plazaola medikuak parte hartuko dute, astelehen arratsalde honetan, 17:30etan Potxoenean hasiko den hitzaldian. Odol ematea, jaien osteanBi hilean behin, hilabeteko lehen astelehenetan izaten da odola emateko […]\nUdako ordutegiak indarrean, herriko hainbat udal zerbitzuetan\nUztaila eta abuztuari begira, urte garai honetara egokitu dituzte hainbat udal zerbitzuetako ordutegiak. Adi, aldaketa hauei: -Oiardo Kiroldegia, uztaila eta abuztuan: Lan egunetan: 7:00-13:00 eta 17:00-21:00. Larunbatetan: 9:00-13:00. Igande eta jai egunetan: 9:00-13:00. Itxiera egunak: uztailak 2, 3 eta abuztuak 1-24 artean. -Garbigunea, uztailaren 15etik irailaren 15era:Astelehenetik ostiralera: 10:15-14:00. Arratsaldetan itxita.Larunbatetan: 9:00-13:30. -Sutegi udal liburutegia, […]\nOlatz, Patxi eta Xomorro, etxean nahi dituzte usurbildarrek\nBy\tnoaua\ton\t2014-06-27\tin\tJendartea, Politika\twith\t0 iruzkin\nEkaineko azken ostiralean ere herritarrak plazara irten dira, euskal preso eta iheslarien eta euren senideen eskubideak behingoz errespetatuak izan daitezen eskatzera. Usurbilen Nahi Ditugu elkarteak deituta, Mikel Laboa plazan burutu den mobilizazioa berezia izan da oraingoan. Bost urte bete baitziren aste hasieran, Olatz Lasagabaster eta Patxi Uranga atxilotu zituztenetik. Olatz, Patxi eta Xabier Aranburu “Xomorro” […]


ELAk espetxe-administrazioaren eskumena transferitzeko eskatzen du — ELA Sindikatua\nELAk espetxe-administrazioaren eskumena transferitzeko eskatzen du ELAren aburuz espetxe eskumena esklusiboa izan beharko luke. Esklusibotasun horrek hiru eginkizun hauek hartu behar ditu bere baitan: legegintza, garapena eta betearaztea. Bestela esateko: eskumen hori transferitzea ezin da izan kudeaketa-ardurak eskuz aldatze soila, ahalmen osoa eman behar digu espetxe-politika propio bat garatzeko. Izan ere, estatuko eredua gehiegitan gizatasunik gabea, kolapsatua eta legeak berak ezarritako bergizarteratze helburuak gauzatzeko ezgauza izan baita. https://www.ela.eus/eu/gizalan/albisteak/elak-espetxe-administrazioaren-eskumena-transferitzeko-eskatzen-du https://www.ela.eus/eu/gizalan/albisteak/elak-espetxe-administrazioaren-eskumena-transferitzeko-eskatzen-du/@@download/image/kartzelak.JPG\nPreso askok espetxeetan egin ohi duten lan ordaindua babestu eta arautu beharreko arloa da. Presoak izateagatik ez dute zertan inolako diskriminaziorik jasan gainerako langileen aldean. Baldintza egokietan jardun behar dute, eta lanaren trukean soldata duina jaso. Gainera, beren lan-eskubideak babeste aldera, sindikazio-eskubidea ere izan behar dute.\nPreso politikoei aplikatzen zaien espetxe-politika amaitutzat jo behar dugu. Premiazkoa da amaiera ematea bakartze orokorrari, dispertsioari, gaixotasun oso larriko presoen kartzelatzeari eta arrazoi politikoengatiko salbuespen-neurriei. Urrutiratzea, familia-intimitaterako eskubidearen aurka joateaz gain, zigor onartezina da familientzat, harremanen, denboraren eta diruaren aldetik.\nHau guztia gauzatu ahal izateko, beharrezkoa da Hego Euskal Herrian azpiegitura egokiak izatea. Erregimen itxiko establezimenduak beharrezko dotazioez hornitu behar dira, eta aukera eman behar zaie askatasunaz gabeturiko pertsonei antzeko egoera pertsonala, delitu-mota, arriskugarritasun-maila eta kondena-iraupena dutenekin bizitzeko. Zenbat eta dotazio gehiago izan, orduan eta zehazkiago egin ahal izango dira sailkapenak, eta ondorioz hobea izango da presoen bizi-kalitatea.\nLana edo jarduera normalizatua dutenei, eta laguntzarik edo esku-hartze berezirik behar ez dutenei bestelako kontrol neurriak (telematikoak, telefonikoak...) ezarri behar zaizkie, nor bere etxean bizi eta lo egin ahal izateko, espetxera joan beharrik izan gabe.


“TU Lankide gazteagoa, naturalagoa eta freskoagoa irudikatzen dugu” — TUlankide MONDRAGON\n“TU Lankide gazteagoa, naturalagoa eta freskoagoa irudikatzen dugu”\nGradu bukaerako lanean, publiko gaztea erakartzeko estrategiak aztertu dituzte eta hainbat proposamen ere egin dituzte.\nMondragon Unibertsitatean Ikus-entzunezko Komunikazioa ikasi duten hiru ikasleek (Markel Zugazartaza, Malen Illarramendi eta Maider Imaz) gradu bukaerako lana gauzatu dute, gai hau abiapuntu hartuta: “Gaztea eta TU Lankide: MONDRAGON Taldeko hedabide korporatiboa gazteengana heltzeko proiektua”.\nHistorian zehar TU Lankidek garatu dituen balio eta ekarpenak hizpide hartuta, gaur egun gazteek dituzten kontsumo joerak aztertu dituzte sakonean, batik bat sare sozialak eta eduki digitalak. Horrela, egungo joerak txertatuz belaunaldi gazteen beharretara egokitzeko moduak proposatu dituzte.\nMetodologiari dagokionez, elkarrizketa eta lan bilera ugari egin dituzte eragile askorekin, ez bakarrik kooperatibetan baizik eta erreferente diren bestelako euskal eragile batzuekin ere.\nEmaitza eta proposamenak\nHamar urte igaro dira TU Lankidek mundu digitalera jauzi egin zuenetik. Eta gaur egun, une oro eguneratzen da edukia bai webgunean zein sare sozialetan. Eta urtean lau aldizkari argitaratzen dira paperean, kooperatibetan banatzen direnak.\nEmaitzetan datu interesgarri asko batu dituzte: gazte askok ez du TU Lankidek eskaintzen duena ezagutzen, gazteek presentzia urria dute hedabidean, eduki gehienak formalak eta serioak dira gazteen ustetan…\nHorri aurre egiteko badira hainbat proposamen, etorkizunean aintzat hartzeko bezalakoak. Hala nola: ezagutza bermatzeko bideak ireki, ekimenak antolatu presentzia eta ospea nabarmentzeko, gazteei bideratutako eduki bereziak sortu, naturaltasuna islatu eduki eta ikus-entzunezkoetan, gazteen presentzia areagotu sare sozialetan, interaktibitatea sustatu…\nZalantzarik gabe, hauek guztiak dira oso baliagarriak etorkizuneko TU Lankide eraikitzeko. Proposamenak landuko dira eta etorkizunean kontuan izango dira, oro har hedabidea hobetzen lagunduko baitute.


«Ingurukoen bizitza arriskuan ikusi dutenek bakarrik ikasi dute» - Bortziriak - Erran.eus\n«Ingurukoen bizitza arriskuan ikusi dutenek bakarrik ikasi dute»\nTtipi-Ttapa 2020-09-04 07:30\nGabriel Txoperena eta Kristina Etxebeste ZIUko medikua eta erizaina\nKoronabirusa tarteko, «inoiz ezagutu gabeko egoeran» eta atsedenik gabe lanean aritzea egokitu zaie Txoperena medikuari eta Etxebeste erizainari. Bi lesakarrek zentzuz jokatzeko deia luzatu dute.\n«Gaixotasuna serioa da». Halaxe, argi eta garbi, mintzatu dira Gabriel Txoperena Altzugarai eta Kristina Etxebeste Azkarate Donostiako Ospitaleko Zainketa Berezien Unitatean (ZIU) lan egiten duten lesakarrak. Medikua da Txoperena, 31 urtez Donostia Ospitaleko ZIUn ari dena eta erizaina Etxebeste, aitzinetik Madril eta Iruñeko ospitaleetan ZIUn ibili ondotik, otsailaz geroztik Donostian ari dena. Covid-19a tarteko, «behin ere ezagutu ez dugun egoeran» lan egitea egokitu zaie, lehenbiziko lerroan egon dira, koronabirusak jota hagitz larri egon diren edo aitzinera atera ez diren pazienteekin lanean. Emozionalki zein fisikoki «gogorra» izan dela aitortu dute, «tentsio handiko uneak» izan dituztela eta «nekatuta» ibili direla. «Oraingo egoera kontrolatzen ez bada, arazoak izan daitezkeela» ohartarazi dute.\nOsasun krisiak bat-batean harrapatu zintuzten?\nGabriel Txoperena: Txinatik etorritako albiste guztiak ez ziren zuzenak izan, eta horren adibide dugu, eritasun honek duen kutsakortasun mailaren inguruan zabaldutakoak. Donostian, hala ere, zortea izan genuen, honat ailegatu baino lehen Gasteizera eta Iruñera ailegatu zelako eta horrek neurriak hartzeko eta psikologikoki prestatzeko denbora eman zigulako.\nKristina Etxebeste: Hurbileko bertze ospitaleetako egoera ikusita, aitzineratzen hasi ginen: Norbera Babesteko Ekipamendua (NBE) nola paratzen eta kentzen den, gela barrenean nola ibili behar den, gelatik ateratzerakoan zein pauso eman behar diren... ikasten hasi ginen. Baina dena hagitz agudo joan zen eta segidan hasi ziren pazienteak etortzen. Zerbait berria zenez, egunero egokitu behar izaten genuen, oztopoei edo zailtasunei soluzioak bilatuz.\nZein neurri hartu zenituzten?\nG. T.: Ez kutsatzeko neurri zorrotzak bete behar izan ditugu eta horrek lana moteldu eta lan bera egiteko osasun langile kopuru handiagoaren beharra sortu du. Aste hondar eta Aste Santuko egun guztietan lan egin behar izan genuen, eta opor eta baimen guztiak blokeatu zituzten.\nK. E.: Laneko martxari dagokionez, gaixoarekin kontaktua izateko NBE erabiltzen hasi ginen eta lantokiko guneak ongi mugatu eta seinalatu genituen, bi eremu bereiziz: batetik, birusa duen gaixoaren boxa edo gela, babestuta sartzeko gunea, eta bertzetik, gune garbia edota birusarekin harremanik izan ez duen lekua. Horrez gain, gaixoaren gelan egin beharreko jardueren planifikazioa bertzelakoa izan da eta ezinbertzekoa egin zaigu ongi kudeatzea, langileok dugun birusarekiko esposizioa murrizteko eta ekipamendu aldetik genuen baliabide mugatuei ahalik eta etekin egokiena emateko.\n«Momentu zailak izan dira eta egoera ez da erraza izan eta horrek lan karga hagitz handia sortu du»\nKristina ETXEBESTE, erizaina\nZein egoeratan aritu zarete lanean?\nK. E.: Momentu zailak izan dira, batzuetan ospitaleratzeak bata bertzearen gibeletik ailegatu izan dira, larri zeuden pazienteak izan dira, momentu batetik bertzera aldi berean okerrera egin dute... Egoera ez da erraza izan, eta horrek lan karga hagitz handia sortu du. Zenbaitetan estresagarria izan da eta lasterka ibili behar izan dugu. Baina aldi berean, taldean lan egitea zeinen garrantzitsua den ikusi dugu. Erizain, mediku, garbitzaile, zeladore... ezinbertzekoa izan da denon arteko elkarlana eta denontzat ezezaguna izan den egoeran elkar laguntzea.\n«Botiken %80 Txinan eta Indian egiten da, nahiz eta enpresak Europakoak diren»\nGabriel TXOPERENA, medikua\nBaliabide faltarik izan duzue?\nK. E.: Baliabideak mugatuak izan dira. NBE materiala, adibidez, batzuetan desinfektatu eta berrerabili behar izan dugu baina material aunitz ez dira berrerabilgarriak, eta erabilpena ongi kudeatu behar izan dugu. Deus xahutu gabe, dena beharrezkoa izan da.\nG. T.: Arazo hori Europa guztian sumatu da. Azken urteetako kapitalismo basatiaren eta globalizazioaren erruz, lehen osasungintzako materialak –botikak, arropak, maskarak...– hemen ekoizten zituzten enpresak Asiara eraman zituzten. Asian, pandemia hemen baino lehen hedatu zenez, behar zuten materiala erabili zuten, eta ondorioz, hemen material guttirekin gelditu ginen eta gainera, garestiago saldu zuten. Deslokalizazioaren arazo larria izan da. Euskal Herrian zortea izan dugu, Zamudioko enpresa batek goi mailako materiala egiten segitzen zuelako, baina gertatu denarekin, ez ahal dute merkeagoa delako berriz produkzioa Txinara bideratuko. Guk eriak tratatzen ikasi dugu, baina espero dugu politikariek ere ikasi izana eta hausnarketa bat egitea behar-beharrezkoa den ekoizpena honat ekarriz. Adibide gisa, botiken %80 Txinan eta Indian egiten da, nahiz eta enpresak Europakoak diren. Eta ez naiz osasungintzako produktuez bakarrik ari, bizitzeko oinarrizkoa den guztia hemen ekoitzi beharko litzateke. Gainerakoan, ez dugu arnasa hartzeko gailuen faltarik izan, baina prentsan ikusi dugu, azken momentuan enpresak arnas-makinak egiten hasi direla eta ez direla erabilgarriak izan. Bertze arazoa osasun langileak kutsatu izana izan da. Guri ez zaigu kasu aunitzik tokatu, baina bertze ospitale eta adinekoen egoitzetan gertatu izan da eta langileek batetik bertzera mugitu behar izan dute.\nNola moldatu zarete Donostia Ospitalean?\nG. T.: Donostia Ospitalean lehenbiziko bi kasuak otsailaren 28an ezagutu ziren eta ZIUn lehen eria martxoaren 11n izan genuen. ZIUn 60 bat eri inguru izan ditugu eta hilkortasun-tasa, gutti goiti-beheiti, %20koa izan da. Baina azpimarratu behar da batzuk bizirik atera diren arren, ondorio kronikoekin atera direla edo ZIUtik atera ondotik berriz itzuli behar izan direla, ondorio edo konplikazioengatik, gehienbat, arazo neurologikoekin, biriketakoekin eta enboliekin. Gaixotasuna serioa da. Donostiako Ospitaleko ZIUn 48 ohatze eta arnasa hartzeko makina ditugu. Baina anestesistekin elkarlanean, operazio- eta erreanimazio- geletako ohatzeak erabili behar izan ditugu Covid-19a zutenak eta ez zutenak artatzeko. Bertzalde, zentro pribatuko ZIUko ohatzeak publikoaren esku gelditu dira.\nKasu larriak izan dituzue?\nG. T.: Bai. Batzuk asintomatikoak dira eta bertze batzuek gripearen antzeko sintoma arinak izaten dituzte: sukarra, zintzurreko mina, eztula, buruko eta giharretako mina, usaimenaren edo dastamenaren galera... Baina badira kasu larriak, eta horiek dira ZIUn bukatzen dutenak. Horien artean, batzuek pneumonia eta arnasa hartzeko arazoak izaten dituzte; bertzeek buruko edo sintoma neurologikoak: iktusa, epilepsia eta entzefalitisa. Bertze batzuei bihotza hazten zaie eta badira giltzurrunetako arazoak izaten dituztenak. Zainetako tronbosia eta biriketako enbolia kasuak ere aipatu behar dira, Txinako datuetan agertu ez direnak.\n«ZIUtik hagitz ahul ateratzen dira»\nEriek nolako bilakaera izan dute?\nK. E.: Aunitzetan, prozesu luze samarra izan da. Hasierako egoeran intubatuak egoten dira, sedatzeko eta erlaxatzeko medikazioarekin. Hobera egin ahala, arnasteko hodia kentzen zaienean ahul gelditzen dira. Autonomia berreskuratu arte denbora behar izaten dute eta errehabilitazio lan handia egin behar dute.\nG. T.: ZIUn guttienez 20 egunetik goiti pasatzen dituzte, eta batzuk bi edo hiru hilabete.\n«Tratamendurik hoberena prebentzioa da»\nNolako ondorioak ikusi dituzue kasu positiboen artean?\nG. T.: ZIUtik ateratzen direnak ahul ateratzen dira, eta batzuk ondorio larriekin: birikak gogortuak\nedo fibrosatuak, arnasa hartzeko arazo kronikoekin, iktusaren ondotik elbarriak, usaimena eta dastamena galduarekin... Txertoa bidean dago baina oraindik ez dago tratamendurik, sintomak eta konplikazioak dira tratatzen direnak. Adibidez, arnasa hartzeko zailtasunak dituztenak makinari lotzen dira, baina horrek ez du sendatzen, bizirik mantendu baizik. Jende aunitz ari da txerto eraginkorraren bila lanean, baina bitartean, tratamendurik hoberena prebentzioa da, neurriak hartzea eta ez kutsatzea.\nZerk eragin dezake eritasunean?\nG. T.: Adinak, bihotzeko, biriketako edo giltzurrunetako eritasuna izateak, diabetesak, tentsio altuak, loditasunak, minbiziak edota defentsak jausten dituzten eritasunak izateak edo botikak hartzeak eritasuna larriagotu dezakete. Adinari dagokionez, ZIUn ospitaleratu behar izan duten gehienak 70 eta 79 urte artekoak izan dira, baina 30 urtetik goitiko gazte batzuk ere larri ibili dira. Heriotza-tasari dagokionez, adinaren arabera arriskua handitzen da: 50-59 urte artean dituztenetan, hilkortasun-tasa %3,3koa izan da eta 80-89 urte bitartekoetan %20koa.\nHildako kopurua handia izan da...\nG. T.: Bai. Hala ere, zaila da Covid-19aren ondorioz hil edo eritu direnen kontaketa eta herrialdeen arteko konparaketak egitea. Herrialde guztietan ez da PCR kopuru bera egiten, toki aunitzetan ospitaleetan hildakoak bakarrik kontatzen dituzte, etxeetan edo adinduen egoitzetan hildakoak kontuan izan gabe. Covid-19ak jota hil direnez gain, gaitzak infektatu gabe hil direnak ere kontuan hartu behar dira. Eri aunitz, beldurragatik, arazo larriekin etxean gelditu dira: bihotzekoak emanda, infekzioekin... Ospitalera beranduegi ailegatu dira. Ospitale aunitz eriz gainezkoa egon dira eta nahiz eta minbizia kasuak edo arazo larriak artatu diren, gaixo kroniko aunitzek ondorioak sufritu dituzte.\nBatzuek hasieran negatibo eta gero positibo ematen dute eta alderantziz...\nG. T.: PCR probek birusaren RNA edo kode genetikoa detektatzen dute eta honek momentuan birusa hor dagoen ala ez erakusten du. Test serologikoek, berriz, gorputzak sortutako defentsak edo antigorputzak detektatzen dituzte, birusarekin kontaktua izan dela erakutsiz, baina eritasuna sendatua izanda ere, positibo eman dezake. Sentsibilitate ttikiagoa dutenez, datu oker gehiago eman ditzakete. Bertzalde, kutsatu berria delako eta eriaren laginak birus kopuru gutti duelako gerta daiteke nahiz eta kutsatua izan, hasieran negatibo eta gero positibo ematea. Hortaz, positibo eman duenarekin kontaktua izan eta hasieran negatibo emateak ez du balio, berrogeialdia pasatu ondotik berriz PCRa egin behar da. Laginak gaizki hartzen diren kasuetan ere gerta daiteke. Eta alderantziz, batzuetan nahiz eta eritasuna gainditua izan, positibo atera daiteke, birus hilaren genomaren arrastoak gelditzen direlako.\nEgoera nola ikusten duzue?\nG. T.: Izugarrizko beldurra dugu jendea sobera lasai eta neurriak hartu gabe dabilelako. Adinekoak kontzientziatuak daude, baina gazteak eta ez horren gazteak guttiago. Uztailean agerraldi ttikiak eta ospitaleratze gutti batzuk izan ziren. Orain, ordea, kasu aunitz gehiago daude. Agerraldi handienak gaueko aisialdiarekin eta besta paraleloekin zerikusia dutenak dira eta kasu horietan zaila da segimendua egitea. Hala ere, egoera ez da martxokoa, PCR aunitz egin eta kontaktuak konfinatzen direlako. Orain kutsatutakoak gazteagoak dira, aunitz asintomatikoak, eta horregatik, oraingoz, Euskal Herriko ospitaleek ez dute gainezka egin. Baina egoera kontrolatzen ez bada eta adinekoak kutsatzen badira, arazoak izaten ahal ditugu. Felix Zubia lankideak Euskadi Irratian errandakoa hartuko nuke eredutzat: «Hagitz haserre eta etsita nago, ez dugulako deus ikasi. Badirudi debekua, isuna eta itxialdia bakarrik ulertzen ditugula».\nK. E.: Norbere edo ingurukoen bizitza hurbiletik arriskuan ikusi dutenek ikasi dute baina gainerakoek...\n«Esperientzia ezezaguna eta gogorra izan da»\nGogorra izan da?\nK. E.: Lehenbiziko agerraldiko esperientziarekin lan dinamika aproposa zein den ikasi dugu, eta alde horretatik, prestatuagoak gaude. Baina ez dakit psikologikoki eta fisikoki prest gauden... Esperientzia berria, gogorra eta ezezaguna izan da. Fisikoki, NBErekin eta larritasun egoeran lan egitea ez da batere erosoa eta emozionalki ere ez da erraza izan. Pazienteekin izan ditugun egoera batzuk nahiko hunkigarriak izan dira.\nG. T.: Nekatuak aritu gara, lo gaizki eginez... Ez dugu behin ere holako egoerarik ezagutu.\n«Ikusteke dago neguan zer gertatzen den»\nOkerrena pasatu da?\nG. T.: Espero dut pasatu izana, baina ziurtasun gutti dugu hori baieztatzeko. Neguan zer gertatuko den ere ikusteke dago, Covid-19a, gripea eta arnasbideko bertze birusak elkartzen direnean larritasuna handitzen ahal baita. Horregatik hagitz garrantzitsua da gripearen kontrako txertoa hartzea, bereziki arrisku taldeen artean. Eta hau guztia kontrolatzeko ezinbertzekoa da osasun sistema publiko indartsua izatea.\nTxertoak hizpide izan dira...\nG. T.: Txertoen aurkako kanpainak dira, jendeak atzendua baitu zer den txertorik ez hartzea. Txerto arruntek gaixotasunak eragiten dituztela erran izan da, baina gezurtatuak izan dira. Aldiz, ezaguna da txertoa hartua ez duen ume bati zer gerta dakiokeen polioarekin; elbarri geldituko da. Hori lehengo zaharrek ongi dakite, txertorik gabe zer gertatu izan den ikusi dutelako.\nCovid-19a txertoen bidez zabaldu dela erraten duenik ere bada...\nG. T.: Sare sozialetan astakeria handiak erran dira, baina aunitz dira gripearen txertorik gabe kutsatu direnak eta aski larri egon direnak. Laborategietan birusak sor daitezke, baina birologo prestigiotsuenek adierazi bezala, laborategietan eta naturalki sortutakoak zein diren bereiz daitezke eta Covid-19a naturalki sortua da.\nBirusa hemen geldituko da?\nG. T.: Denok immunitatea izan arte hemen geldituko da. Txertatutakoak eta immunizatutakoak %60ra ailegatzean birusari batetik bertzera pasatzea gehiago kostako zaio.\nMezurik luzatuko zenukete?\nK. E.: Zentzuz jokatzeko eta neurriak errespetatzeko.\nG. T.: Normaltasun berria deitu badute ere, ez da normaltasuna eta ezin gara lehen bezala ibili.\n«Hurbiletik zaindu behar izan ditugu»\nKristina Etxebeste Donostia Ospitaleko ZIUko erizaina\nOtsailean hasi zen Donostia Ospitaleko ZIUn Kristina Etxebeste erizaina eta Covid-19a izan duten pazienteekin bertatik bertarako harremana izan du: «gaixoak hagitz larri egon dira eta gure ardura hurbiletik zaintzea eta etengabeko kontrola egitea izan da». Bertzeak bertze, «konstante bitalak kontrolatzen –tenperatura, tentsioa, oxigenoa...–, arnasteko hodiaren eta ahoaren zainketa egiten, medikazioa paratzen, zundak zaintzen, analitikak ateratzen, gaixoaren higienea egiten...» aritzea egokitu zaio. Baina hori gutti ez, eta haratago ailegatu da bere jarduna, pazienteei egin dieten konpainia ezinbertzekoa izan baita: «Pazienteek ezin zuten bisitarik jaso eta bakardadea saihesteko edo familiakoak hurbilago sentitzeko gaixoei senitartekoek utzitako mezuak leitzen genizkien eta eurekin haien argazkiei buruz solasean aritzen ginen. Batzuetan pazienteen eta senitartekoen arteko bideodeiak ere egiten genituen, bakardadea eramangarriagoa izan zedin». Azken hilabeteotako momenturik onenez eta txarrenez ere aritu da: «onenak gaixoek hobera egitean sentitu izan ditut, alta eman eta atetik txalo zaparrada batekin atera izan direnean. Txarrena, berriz, gaixotasunak aitzinera egiten zuela ikustea izan da».\n«Birusa berria da eta horixe da arazoa»\nGabriel Txoperena Donostia Ospitaleko ZIUko medikua\nCovid-19 birusaren inguruko hainbat xehetasun eman dizkigu Gabriel Txoperena medikuak. «Koronabirus familiako birus bat» dela azaldu digu, «mikrobio ttiki bat, gripearen antzekoa dena eta animalietatik eratorritakoa». Gaineratu digunez, «ehun urte lehenagotik ezagutzen diren gripea, gorrina edota polio bezalako birusak ez bezala, berria eta emergentea» dela dio, eta hori da hain zuzen, «arazoa».\nBertzelako koronabirus motez ere aritu da, eta horien artean, «aspalditik ezaguna dugun eta bertako katarroa sortzen duena, 2003an Txinan agertu zen eta 8.098 eri eta 774 hildako utzi zituen SARS pneumonia, edota 2012an, bertzeak bertze, Saudi Arabian gameluei lotuta agertu zen eta %35eko hilkortasuna eragin zuen MERS Cov-a» aipatu dizkigu. Eta nola kutsa daiteke? Txoperenaren hitzetan, «Covid-19a dutenek aho edo sudurretik botatzen dituzten tantetan egoten da birusa» eta hortik «aire bidez, edo eskuekin gure aho, sudur edo begietara» ailegatzean kutsatzen da. Hortaz, nabarmendu du «ez kutsatzeko, 1,5 metroko segurtasun tartea mantentzearen, eskuak garbitzearen, maskara erabiltzearen edota errausin edo eztula egitean ahoa estalia izatearen garrantzia».


“ZEURE ESTILOARI EUTSI” RAP LEHIAKETA - Bilbao Gazte\n“ZEURE ESTILOARI EUTSI” RAP LEHIAKETA\n“Batalla por tu estilo-Zeure estiloari eutsi” 14 eta 25 urte arteko gazteei zuzendutako rap-lehiaketa da, Gazteria eta Kirol Sailaren Ideiak Martxan programaren barruan. Honen bidez, bilbotar gazteei zuzendutako udal programazioa aberastu gura da, eurek egindako proposamenak sartuta.\nZER DEN: bat-bateko rap (free style) lehiaketa da, euskaraz zein gazteleraz.\nLehiaketa hau 14 kidez osatuta dagoen Junior Empresa Newen Elkartearen proposamena da. Ideiak Martxan programaren barruan dago.\nNORENTZAT: 14 eta 25 urte bitarteko neska-mutilentzat.\nZER ESKAINTZEN DUEN: Deustuko Udaltegian sailkatzeko fasearen barruan abesteko eta apirilaren 28ko Bilborockeko finalera heltzeko aukera; ekitaldi hori #BilbaoGazteNight programazioaren barruan dago eta Estatuko zenbait alderditatik heldutako rap-zaleek, Dj-ek eta abarrek abestuko dute. Modalitate bakoitzaren irabazleak 300 euro irabaziko ditu.\nIZEN EMATEAK: otsailaren 17tik 27ra (biak barne), mezu elektronikoa bidali behar da batallaportuestilo@gmail.com helbidera, datu pertsonalak eta bideo batekin edo bideo baterako esteka. Bertan bera bakarrik rapeatzen edo aurreko lehiaketa batean aritzen agertu behar da. Bat-bateko abestien testuek jatorrizkoak eta euskarazkoak nahiz gaztelerazkoak izan behar dute.\nHautagai bakoitzak gehienez bideo bana bidali dezake hizkuntza bakoitzean. Izena emateko fitxa.\nINFORMAZIO GEHIAGO: Parte Hartzeko Baldintzak\nDeustuko Udaltegian. Lehendakari Agirre etorbidea\nBilborock. Mesedeetako Kaia, 1


Arrain txikiek arrain handia jan dute Beasaingo, Lazkaoko eta Ordiziako manifestazioan - Goierriko Hitza : Goierriko Hitza\nArrain txikiek arrain handia jan dute Beasaingo, Lazkaoko eta Ordiziako manifestazioan\nGoierri beheko manisfestazioa jendetsua izan da, eta Ordiziako plaza mukuru bete da. "Duintasun lezio bat ematera atera gara", aldarrikatu dute antolatzaileek.\nEuria baino arazo larriagoa ditu jendeak: funtsean, bizi maila eskasa duela. Horregatik, jendetza irten da Beasaingo, Ordiziako eta Lazkaoko manifestaziora. Hiru herri, hiru adar, hiru aldarri. Beasaingo adarrak bizitza eta zaintza lan duinak aldarrikatu ditu, Lazkaokoak lan baldintza duinak, eta Ordiziakoak merezimenduzko pentsioak. Hiru adarrek bat egin dute Lazkaibarko bidegurutzean, eta elkarrekin egin dituzte manifestazioko azken metroak.\nOrdiziako plazan izan da amaiera ekitaldia, eta txiki gelditu da. Bertan, goizean zehar egindako murala gorpuztu dute: ihesi zebiltzan arrain txikiak ordenatu eta arrain handiari begira jarri dituzte. “Elkartu eta borrokatu. Esaten den bezala, ‘amuarrainek bi begi, sei ezkailuk hamabi”, azpimarratu dute antolatzaileek. Taula gainera mugimendu feministako, pentsionistetako, gazte mugimenduko eta zaintza lanetako ordezkari bana igo da.\nLabur, beraien egoeraren berri eman dute eta agintariei dei egin die neurriak har ditzatela krisiarekin galdutako bizi maila berreskuratzeko. “Gure izarditik bizi direnei, gure miseriatik bizi direnei, geroz eta behartsuago, zapalduago eta isilduago nahi gaituztenei ezetz esatera atera gara”, aldarrikatu dute. “Ozen esaten diegu diruaren gainetik zaintza lanak, harremanak eta gizatasuna erdigunean jarri nahi ditugu”, gaineratu dute. “Emakumeok, gizonok, langileok, etxeko andreok, gazteok, etorkinok, zaintzaileok, pentsiodunok, langabetuok, enplegu prekarioa dugunok, etxegabeok, behartsuok… duintasun lezio bat ematen ari gara”. Hitzaldi bakoitzari txalo zaparrada batekin erantzun diete bertaratutakoek. “Borroka da bide bakarra” oihukatuz itxi dute ekitaldia.\nProtesta oihuen artean zanpantzar, batukada eta txalaparta doinuak ere nahastu dira. Era berean, Internazionala eta Zutik Emakumea abestiak ere kantatu dituzte.\nErlazionatutako edukiaManifestazio jendetsuak greba eguna bukatzekoGrebak “jarraipen zabala” izan du sindikatuen araberaGrebak erabat geldiarazi du Goierriko industria


Giza Baliabideak > Praktikak edo hobekuntza proiektua\nProgramaren eskolako lehenengo hiruhilekoan zehar, lanean diharduten parte hartzaileek euren erakundeko pertsonen kudeaketaren egoeraren diagnostiko bat egiten dute. Horren ondoren, hobetzeko arlo bat edo batzuk identifikatzen dituzte, eta horiek izango dira giza baliabideetako proiektua garatzeko oinarria.\nEra horretara, proiektuak modua emango die parte hartzaileei pertsonen kudeaketako arlo batean sakontzeko, programan jasotako ezagutzak enpresaren egoerara aplikatuz; hola, erakundea hobetzen lagunduko dute.\nGiza baliabideetako profesionalak arduratzen dira modulu horren irakaskuntzaz.


Maracaibon, Venezuela, 1944ko apirilaren 1ean jaiotako euskal aktorea. Bere benetako izena Xabier González Elorriaga da, espainiar Guda Zibiletik erbesteratutakoen semea.\nChilen hezia. Bertan Ingeniaritza eta Merkantzia-Ontziteria ikasketak hasiz, geroago bertan behera utzi zituen. 1969an Euskal Herrira itzuli zen. Deustuko Unibertsitatean Zuzenbide Ikasketak hasi zituen, horiek ere utziz. Orduan arte dramatikoarekin bere harremanari hasiera emango dio, Kriselu antzerki taldekide izanez.\nGeroztik Bartzelonara doa Kazetaritza ikastera. Ikasketok amaitzean Bellaterra Bartzelonako Unibertsitate Autonomoan italiar RAIn egin zuen ikastaro bati esker irakasle lanpostua lortzen du telebistari buruzko klaseak emanez.\nMartin Ritten The Great White Hope (1970) filmean estra bezala parte hartu ondoren, Antoni Ribasek urte betean zehar zentsuratuta zegoen La ciutat cremada (1976) filmean protagonista paperez aktore bezala estreinatzeko aukera ematen dio. Film luze horretan egiten duen Josep anarkistaren pertsonaiak 1976ko Aktorerik Hoberenari Zinemagintzarako Idazleen Elkartearen Saria ekarri zion. Une horretatik aurrera ezkerraren kausaz konprometitutako edo José Antonio de la Lomaren Perros callejeros (1977), Jordi Cadenaren La oscura historia de la prima Montse (1977), Jaime Chávarriren A un dios desconocido (1977), -Aktore Hoberenari Zinemagintzarako Idazleen Elkartearen Saria- Euskal Herriko zinean sortuz doan zine hasberriarekin lehen aldiz harremana duen Luis Cortésen Marian (1977), Carlos Sauraren Los ojos vendados (1977), Leopoldo Pomésen Ensalada Baudelaire (1978), Iñaki Núñez Toque de queda (1978) edo Josep Mª Fornen Companys, procés a Catalunya (1978) bezalako gizarte salaketazko filmekin lan egiteko eskariak jasotzen ditu.\n80ko hamarkada-hasierak, euskal zine-jaiotzarekin bat etorriz, Elorriagaren ibilbide artistikoan aldirik garrantzitsuena dakar. Izatez, 80ko hamarkadan, Imanol Arias eta Patxi Bisquertekin euskal zinetik sortutako aktorerik garrantzitsuena izan zen. Eta 90eko hamarkadan bere ibilbideak Ariasen proiekziorik lortu ez zuen arren, Bisquertek izandako gainbehera nabarmenik ere ez zuen ezagutu. Aldi berean euskal egoerarekin uztartzen hasi eta Euskadira etorri zen Ikuska (1979) seriearentzako Euskal Telebistari eskainitako laburra eginez. 1980an Fernando Méndez Leiteren El hombre de moda egin zuen. Izenburu hori bere pertsonaiak osatzerakoan zindoa, itxura oneko eta beti eraginkorra zen aktore horren aurrean zabaltzen zen aldi arrakastatsuaren bihozkada zen. Geroago eta euskal zineari lotuago, Elorriagak ETBren bikoizketarako eskola-zuzendaritza onartu zuen, 80ko euskal zinearen hasiera-gune zen Imanol Uriberen La fuga de Segovia (1981) filmean paper garrantzitsuetariko baten parte hartuz. 1982an Catalunyara itzuliko da Antoni Ribasekin Victoria! Filmean berriz lanean aritzeko. 1983an Espainiar Telebistako Anillos de Oro seriean Enriqueren papera egiteari esker bere ospearen gailurra lortu zuen. Gainera Euskadiko zinearen ekoizpen nabarmenak izen ziren hurrengo film biotan paper garrantzitsuak izan zituen: La conquista de Albania, Nafarroako Luis infante Jaun etsitakoarena eginez eta La muerte de Mikel, Mikelen anaiarena egin eta Anillos de Oro filmean legez, bere Imanol Arias lagunarekin protagonismoa partekatu. Carlos Suarezen El jardin secreto (1984) filmean protagonista zela, Elorriagak euskaraz idatzitako eleberrien gainean Irati ekoizleak ekoiztutako euskarazko film laburretariko bat, Zergatik panpox (1985) kameraren ostean jarri eta filmatuz, erabateko talentu eta sentiberatasunezko ikaragarrizko zuzendaritza-lanarekin denak harritu zituen. Kasu horretan Arantxa Urretabizkaiaren, aktorearen emaztea benetako bizitzan, izen bereko eleberriari buruzkoa da.\n80ko hamarkadako bigarren erditik aurrera Elorriagaren ibilbidea apurka apurka indarra galduz zihoan. 1987an Eusko Jaurlaritza Gernikako bonbardaketaren 50. urteurrena ospatzera zihoan Jose Antonio Zorrillaren Lauaxeta-A los cuatro vientos zine-egitasmoan protagonista izan zen. Elorriagak Esteban Urkiaga, "Lauaxeta" legez ezaguna, Gernikako hondarrak ikuskatzen zebilela faxistek atxilotu eta geroago fusilatutako gudarien ofiziala zen olerkariarena egin zuen. Gidoia, Angel Amigo ekoizlearen ideian oinarritua, Xabier Elorriagak berak, Arantza Urretabizkaia eta Jose Antonio Zorrillarekin batera, idatzi zuen. Filmak edozein kasutan kritika eta publikoaren porrot handia izan zuen. Bere ibilbideak, iraganean zuen dirdira barik baina, aurrera egin zuen Antxon Ezeizaren Ke arteko egunak-Días de humo (1989), Alejandro Amenábarren Tesis (1996), Cecilia M. Bartoloméren Lejos de Africa (1996), John Malkovich aktore eta zuzendariaren The Dancer Upstairs (2002), Daniela Fejerman e Ines Parísen A mi madre le gustan las mujeres (2002), José María Fornen El general Macià (2006), Diego Fandosen Cosmos (2007), Antonio del Realen La conjura de El Escorial (2008) edo Sebastián Corderoren Rabia (2009) bezalako ekoizkin interesgarrietan lanik izanez. Gainera bere telebista karrerarekin jarraitu zuen. 80ko eta 90eko hamarkadetan Anillos de Oro, Clase media, Para Elisa, Canguros edo Señorío de Larrea bezalako serieetan paper esanguratsuak izan zituen arren, 2000z geroztik Paraíso, El comisario, Hospital Central edo Águila Roja bezalako serietan lankide izan zen. Aipagarria 1998an John Strasbergek zuzendutako William Shakespeareren La tragedia del rey Ricardo III antzerki muntaian Buckinghamen papera egin izana.


Eko ikerketak Urdaibain Proiektua - Idea Bat Elkartea\nIdea Bat elkarteak garatu du egitasmoa Miriam Martínez Guirao eko-artistarekin elkarlanean, hiritarrengan ingurumenaren aldeko azturak sustatzen dituzten sentsibilizazio eta kontzientziazio estrategietan sakontzeko.\nHorretarako, naturarekin toki jakin batean izandako elkareraginak aktibatzen dituen “emozio transzendenteekin” lan egiten dugu, eta Urdaibaiko biosfera erreserban zehar aukeratutako zenbait lekuri ematen zaien babesaren nondik-norakoak azaldu.\n2016. urtean, klima-aldaketak espainiar estatuko biztanleen ehuneko 3 besterik ez zituen kezkatzen. Ingurumen-psikologiaren arabera, alabaina, lehentasunezko hiru ildori heldu behar zaie alor horren gaineko kontzientzia pizteko. Proiektuak hezkuntzarako balioa eta ingurumenerako garrantzia duten konpromisoetan jartzen du arreta, autokontrol, atzeraelikadura, monitorizazio eta jarraipen teknikak erabiliz. Ingurumenaren aldeko jarrera sustatzeko estrategiarik onenetarikoa testuinguru aldaketa bat oinarri duen dilema bat sortzea da. Ingurumenarekiko kontzientzia urrun dago gugandik, ingurumenaren arazoak gure testuingurutik urrun dauden bezala. Eta horrek geure bizimoldeen “zuzentasunaren” konbentzimenduarekin zerikusia du. Honenbestez, genero ikuspegiko kontzientziaren beharra azpimarratu eta “ingurumen-rolei” garrantzia ematen die egitasmoak. Rol horien barruan, izan ere, tokiko esperientzia presenteari lotzen zaio jokamoldeen eta eszenatokiaren arteko akoplamendua.\nJardueren diseinuak “iragarpen-eredu situazionala” jarraitzen du, garatu dugun inkestan esperientzia positibo gisa aipatutakoa oinarri. Garrantzi handia ematen diogu naturarekin kontaktuan jartzeari, hala pizten baita esperientziarik hoberena: ikuspegia, jokamoldea eta balioak benetan eraldatzeko gauza dena. Plazerak markatu egiten du, eta minak ezabatu.\nHala, Urdaibaiko Biosfera Erreserba aukeratu dugu, Euskadiko Natura 2000 planaren barruan. Balio handiko altxor biologikoa gordetzen du erreserbak, ekosistema ugari barne hartzen baititu, fauna zein begetazio komunitate berezien bizileku izanik, oso espezie aipagarriak tarteko. Bertako 3 gune aukeratu ditugu, jarduerak burutuko diren ibilbideak eraikitzeko abiapuntu gisa. Urdaibaiko artadi kantauriarrak, Urdaibaiko padurak eta Matxitxako Lurmuturreko Urdaibaiko kostaldea.


Play jokoa Outer Space RoboCop Online:\nRobot bizitzaren segurtasuna planeta bakoitza bere helburu eta zerbitzatzeko babesten da, eta gaur egun horietako bat ekintza hau bere bularrean ordez ordena lurra gorde egingo du zaintzen. Hau da egin oso azkar eta garbi saiatu behar dugu. Robotak pistola, eta horrek suntsitu estralurtarren objektu guztien eskuineko, zure helburua da - suntsitu guztia duzu hegan out airearen jaitsierak aurretik.. Play jokoa Outer Space RoboCop konektatuta.\nTekniko jokoa Outer Space RoboCop ezaugarri\nGame Outer Space RoboCop gehitu: 03.11.2013\nJokoa jokatzen: 1154 aldiz\nGame Rating: 3.4 errondan 5 (10 kalkuluen arabera,)\nBezalako jokoa Outer Space RoboCop Jokoak\nMugikorra Arma Zero\nDeskarga jokoa Outer Space RoboCop\nEmbed Joko Outer Space RoboCop zure web orrian:\nJokoaren txertatu Outer Space RoboCop zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Outer Space RoboCop, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Outer Space RoboCop-rekin, baita ere, jokoa jokatu zen:


About: Mariaren Jasokundea\nMariaren Jasokundea, kristau teologian, bere lurreko bizitza bukatu ondoren, gorputza eta arima zerura eramanak izan zirela baieztatzen duen sinesmena da. Sinesmena Eliza Katolikoaren dogma moduan ezarri zuen Pio XII aita santuak 1950 urtean. Mariaren Jasokundea abuztuaren 15ean ospatzen da, Abuztuko Andra Maria edo Abuztuko Andre Maria izenez.\nMariaren Jasokundea, kristau teologian, bere lurreko bizitza bukatu ondoren, gorputza eta arima zerura eramanak izan zirela baieztatzen duen sinesmena da. Sinesmena Eliza Katolikoaren dogma moduan ezarri zuen Pio XII aita santuak 1950 urtean. Mariaren Jasokundea abuztuaren 15ean ospatzen da, Abuztuko Andra Maria edo Abuztuko Andre Maria izenez. (eu)\nMariaren Jasokundea (eu)


Hiru elkarretaratze egingo dituzte Novaltiako langileek bihar Laudion - Laudio - Aiaraldea.eus\nHiru elkarretaratze egingo dituzte Novaltiako langileek bihar Laudion\nTxabi Alvarado Bañares 2020-11-11 08:00\nEkainean ere Laudion egon ziren grebalariak. / Aiaraldea.eus\nIa 500 egun daramate beharginek greba mugagabean. Laudioko farmazien jabeek lan gatazkan duten erantzunkizuna salatzea izango da elkarretaratzeen xedea, azaldu dutenez.\nNovaltiako langileak Laudiora bertaratuko dira bihar -azaroak 12-, hainbat mobilizazio egiteko. Hiru elkarretaratze egingo dituzte guztira, hiru farmazien aurrean: 11:00etan Zumalakarregi etorbideko 13. zenbakian egongo dira, 11:40ean Ardantzazar kaleko 9.enean eta 12:25ean Lamuza kaleko 3.enean.\nUrtebete baino gehiago greban\nZamudion kokatutako botika banaketa enpresa da Novaltia. Bertako langileek urtebete baino gehiago daramate greban -2019ko uztailaren 22tik-, ia 500 egun.\nSalatu dutenez, enpresaren aldetik jaso duten gauza bakarra “greba eskubidea urratzea” izan da. “Aldi baterako laneko enpresen kontratazioekin grebalariak ordezkatzen ari dira legez kanpo”, azaldu dute grebalariek, “gaur egun hori gertatzen ari da, Lan Ikuskaritzak ezer ez duen egiten bitartean. Greba eskubidea bortxatuz, enpresako zuzendaritza lortzen ari dena da gatazka etengabe luzatzea”.\nLangileek nabarmendu dute horren ardura ez dela soilik zuzendaritzarena, “baita Nolvatiaren akziodunak diren farmazien jabeena ere”. Horregatik egingo dituzte elkarretaratzeak establezimendu horien aurrean.\nEkainean ere Laudion egon ziren beharginak, eta antzeko egoera salatu zuten:\nELAk du langileen ordezkaritza Novaltian. Sindikatuak ere eman du gatazkaren berri:


Errukiaren guruztokia (Pasaia) - Wikipedia, entziklopedia askea.\nErrukiaren guruztokia (Pasaia)\n43°19′34.6″N 1°55′11.7″W / 43.326278°N 1.919917°W / 43.326278; -1.919917 Errukiaren guruztokia Pasai Donibanen dagoen XVI. mendeko monumentua da. Guruztoki barruan dagoen gurutzea XV. mendekoa da, bestetik. Estiloa herri-pizkundean kokatu daiteke. Guruztoki honetan Orreagako guduari erreferentzia egiten zaio. Herriko monumentu ezagunetariko bat da.\nEraikina oinplano angeluzuzena du eta harlanduzko hiru hormek mugatzen dute. Estalkiak bi isurialde ditu eta frontoia eratzen da. Aurrealdean harrizko bi zutabe daude, fuste biribila dute eta kapitel manieristak oso ederrak dira. Zutabeen artean burdinezko hesi xumea dago eta barruan aldarea eta gurutze bat ageri dira. Gurutzean Pietate Andra Mariaaren irudia dago. Gurtuztegia herri-errenazentista dela esan daiteke.\nLehen, harrian bertan zulatua zegoen eta harrizko gurutze garaia besterik ez zuen. Harriaren oinarrian inskribapen latindarra idatzia zuen: "In gratiarum actione pro victoria obtenta, et cumplimiento voti facti Deo et B. Maria S.V. era octigentisima decima cuarta, quando ibamus ad Orierriagam et Saltum Pirenei nunc de Roncos Valles praeliaturi contra exerciotum Caroli Magni francorum regis cum nostro Basconiae populo pro se et socijs suis de Pasage victoribus. Joannes de Ubilla me fecit".\nBarruko gurutzea XV. mendekoa da.\nBarruko gurutzea XV. mendekoa da eta botoien apaindura tipikoa erakusten du. 1580ean handitu nahi izan zen eta idazkuna zuen harria desegin zuten. Obra zabaldu ostean, jatorrizko gurutzea eusteko harrizko aldaera egin zuten eta idazkuna gaztelaniara itzuli zuten. Zizela erabiliz alboetan eta burdinezko plakan kopiatu zuten. Bertan Orreagako bataila oroitzen da. Baskoiek karlomagnoren tropak garaitu zituzten. Gazteleraz irakur daiteke: "Dando las gracias por la victoria alcanzada y cumpliendo con el voto hecho a Dios y a la Bienaventurada María siempre virgen, en la era de 814, cuando fuimos a Orierriaga, puerto del Pirineo, que ahora se llama Ronco Valles a pelear contra el ejército de Carlo Magno rey de los franceses con nuestro pueblo de la vasconia por si mismo y sus compañeros del Pasage vencedores, Joannes de Ubilla me hizo". Joannes de Ubillaren oinetxe gorago zegoen eta, gelditu ziren aztarnen arabera, nahiko handia zen.\nXVI. mendean pasaitarrek toki horretan omenaldia ospatzen zuten eta alaitzeko txistua eta danbolina jotzen zituzten. Andra Mari Errukizkoaren inguruan ere kaian ainguratzen zuten itsasontzietako marinelek igandeko meza entzuten zuten. Antza denez, hala egiten zen jada XVII. mendetik.\nPasai Donibaneko eraikinak\nEuskal Herriko monumentu-gurutzeak\nXVI. mendeko arkitektura\nOrriaren azken aldaketa: 10 abendua 2021, 13:43.


kritiken hemeroteka » Biblia irakurgai\n« Gizarte kritika | Apirilak 25 »\nBibliako kontaera-antologia / Juan Manuel Etxebarria / Ibaizabal, 1999\nBiblia irakurgai Felipe Juaristi / El Diario Vasco, 1999-06-12\nEz dakit zergatik ote baina aspaldi honetan Biblia gai duten liburu bat baino gehiago kaleratu da. Batzuk oso serioak dira (Eduardo Gil Berak azkeneko emaitzan sakonki aztertzen du Biblia; Babiloniako literatur iturriekin alderatzen du Bibliakoa, elkarren arteko eraginaz azpimarratzeaz gainera); besteak, haur-gazteei zuzenduak izanik, arinak eta moldatuak dira neurri batean. Bibliako historiak gaitzat hartzen dituzte eta haiek ematen ezagutzera, ipuinak balira bezala. Izan ere, liburuen liburua da Biblia eta ipuin (edo eleberri) asko dauzka barnean gorderik. Literaturaren ikuspuntutik aberatsa da oso. Israel aldeko mundu zaharra (Testamentu Zaharrari dagokiona), tradizio askoren bidarte eta arragoa izan zen. Hantxe bildu ziren orduan ezaguna zen munduko kultur emaitzak, beste zenbait tokitan baino bortitzago eta gordinago. Biblia adin guztietako irakurleek dastatzeko moduko testuak dauzka, edo beste moduz esanda, guztiek dugu, gehixeago ala gutxixeago, bertan zer irakurri. Itzulpen zoragarriak egin baitira, gainera.\nJuan Manuel Etxebarriaren Biblia hau, sarreran aitortzen denez, 16 urtetik gorakoentzat da. Testua orijinala da, alegia moldaketa eta aldakuntzarik gabea. Sarrera berean esaten denez, antologia egiteko erabili den irizpidea testuen interesa izan da: beraien narratibitatea, hitz gutxitan esateko. Testamentu zaharra eta berria, biak hartu dira honakoan kontuan. Esan behar da euskarara itzuli den azkenengo Biblia oinarritzat harturik egin dela antologia hau. Itzulpen hori, gogoratuko dugunez, euskara batuan dago eta Elizen Arteko Biblia Elkartea izan da itzultzaile. Hebraierazko eta grekerazko testuak izan zituzten oinarri lana burutzerakoan. Beraz, esan daiteke, erabilgarriena dela gure artean.


Goierriko zerbitzuak eskura\n04 abendua, 2017 Internet 473\nGoierriko zerbitzuen gida paperean ez ezik, sarean ere badago ikusgai. Diseinu berriarekin dator webgunea, eta sakelako telefonoetarako egokituta dago.\nGoierriko Hedabideek zerbitzu gida berria argitaratu dute aste honetan, eta paperezko edi-zioarekin batera, webgunea ere berritu dute. Goierriko 23 herrietako enpresa, erakunde, denda, jatetxe eta tabernen inguruko informazioa eskaintzen du goierrikozerbitzuak.eus atari berrituak.\nEdukiak eguneratzeaz gain, diseinu aldetik aldaketa handia izan du webguneak. Mapari eta bilatzaileari eman zaio garrantzia. Hala, lehen pantailan mapa handi bat ageri da, eta bertan, Goierriko zerbitzu ezberdinen kokagunea ikus daiteke, lan arloaren arabera, kolore ezberdinetan banatuta. Norberak bere herriaren gainean zoom egin eta bertako komertzioak ikus ditzake, modu erraz eta ikusgarrian. Horrekin batera, bilatzailea ere hobetu da, eta komertzioak izenez ez ezik, arloka edo herrika ere bilatu daitezke. Menua ere garbia eta erabilterraza da; bederatzi atal nagusitan eta 68 azpiataletan dago banatuta.\nWebgune berria gailu eramangarrietarako egokituta dago, eta ordenagailutik ez ezik, tabletetik edo sakelako telefonotik ere egin daitezke kontsultak.\nGoierriko Zerbitzuak gida 2013. urtean argitaratu zen aurrenekoz, eta papereko edizioarekin batera, webgunea ere sortu zen. 2015. urtean, bigarren edizioa argitaratu zenean, hainbat berrikuntza egin zitzaizkion atariari, eta ‘.eus’ izatera pasa zen. Aurten ere, paperezko gidaren hirugarren edizioarekin batera, webgunea ere goitik behera berritu dute Goierriko Hedabideek.\n« Heldu da?\nErraldoiak jostailu dira »


Wikiproiektu:Haur eta Gazte Literatura/2018 - Wikipedia, entziklopedia askea.\nWikiproiektu:Haur eta Gazte Literatura/2018\n< Wikiproiektu:Haur eta Gazte Literatura\nAurkezpena Artikuluak Ekimenak Irudiak Lanabesak 2017ko edizioa 2016ko edizioa\n2015eko udazkenean, Donostiako Udal Liburutegiko Haur Liburuaren Dokumentaziogunearen, Donostia Kulturaren, Euskal Idazleen Elkartearen, Euskal Herriko Unibertsitatearen (bereziki Donostiako Irakasleen Unibertsitate Eskola) eta Euskal Wikilarien Kultura Elkartearen eskutik abiarazitako proiektua da.\nHaur eta Gazte Literaturaren edukiak zabaltzea.\nDonostiako Haur Liburuaren Dokumentaziogunearen bilduma ezagutzera ematea eta alfabetizazio digitala sustatzea.\nWikipedia ikasleen artean sustatzea eta ikasleak sortzaile bihurtzea.\nEuskal Idazleen Elkartearekin lankidetzan, proiektu honetan laguntzeko eta zenbait lan aurrera ateratzeko Iurre Telleria wikilari egoiliar gisa arituko da Haur Liburuaren Dokumentaziogunean. Bere egitekorik garrantzitsuenak honakoak dira:\nEuskal haur eta gazte literaturaren arloan, hainbat egile ezagunek argitaratutako liburuei buruzko artikuluak sortzea eta osatzea. Horretarako, Haur Liburuaren Dokumentaziogunean dauden iturriak baliatzen ditu, artikuluetan erreferentziak txertatzeko, etab. Aurten, berrikuntza gisa, euskal idazle ezagunen ahotsak grabatu eta Wikipedian ezagutzera emateko asmoa dugu. Besteak beste, grabaketa lan horietan dihardu, egun, 2017ko wikilari egoiliarrak.\nIdazlezainak egitasmoan kolaboratzea: argitaletxe, idazle zein ilustratzaileekiko harremanetan, haien argazki eta irudiak lizentzia askean jartzeko kudeaketa lanak eginez.\nIrakasle Eskolarekin garatutako egitasmoan kolaboratzea.\nWikiLiburutegiak egitasmoaren berri emango duen bideoaren ekoizpen eta koordinazio lanetan aritzea.\nWikilari egoiliarrari buruzko xehetasun gehiago: Wikiproiektu:Haur eta Gazte Literatura/Egoiliarra/Lanak.\nAzken aldaketa 29 urtarrila 2019(e)an, 12:07(e)tan\nOrriaren azken aldaketa: 29 urtarrila 2019, 12:07.


Batz taldeak gaueko ordu txikietan itxi du Araluce | Ekonomia | Berria\nBatz taldeak gaueko ordu txikietan itxi du Araluce\nBeharginak Igorreko lantegiaren atarian egon dira, inork makineria eramatea eragozteko, eta tentsio uneak izan dira fabrika zaintzen zuen Ertzaintzarekin. Azkenean, enpresaz kanpoko langileak eskoltatuta irten dira, eta egoera baretu egin da. Fabrikak itxita jarraitzen du.\nEgun gogorra izaten ari dira Igorreko (Bizkaia) Araluce enpresako 141 langileak. Gaueko erreleboan ari ziren bost langile bart gauean, 01:00etan enpresako arduradunak eta segurtasun guardiak iritsi direnean, Ertzaintzarekin eta enpresaz kanpoko langile talde batekin. Lantegia itxi egin behar zutela, eta joateko agindu diete langileei, jada enpresarekin loturarik ez dutelako.\nOrdutik, Araluceko beharginak —141 lanpostu daude arriskuan— fabrikaren atarian egon dira elkarretaratuta, eragotzi ahal izateko inork lantegitik makineria ateratzea. Eta bitartean, Ertzaintza fabrika itxi berri horretarako sarrera zaintzen ari zela, enpresaz kanpoko langileak lantegiaren barruan zeuden. «Tentsio handiko uneak» izan dira langileen eta Ertzaintzaren artean, eta ertzainek hainbat oldarraldi egin dituzte, langileak urrunarazteko.\n"Hau oso gogorra izan da. Enpresa horrela ixtea, jendea eskoltatuta ateratzea... Gainera, ixtera etorri diren langileetako batzuk, Batz kooperatibakoak, herriko jendea dira, betiko ezagunak. Oso gogorra da".\nIzkander Agirrezabala. Araluceko langilea\n10:30 inguruan, «enpresako zuzendaritzarekin eta Ertzaintzarekin hainbat eztabaida izan ondoren», langileen eta sindikatuen ordezkariei baimendu egin diete fabrikara sartzea. Sergio Vazquez ELAko ordezkariaren arabera, orduan ikusi ahal izan dute «enpresaz kanpoko langileak» zeudela barruan, «burua estalia zutenak», eta jada prest zeukatela material bat enpresatik kanpora ateratzeko. Makina batzuk ere hondatu omen dituzte. Sindikatuko ordezkariak azaldu duenez, «hori ezin da egin». Jokaera hori «erabat irregularra» da, «eta legez kanpokoa».\nAzkenean, alde guztiek adostu dute Ertzaintza erretiratu egingo zela, eta kanpotik etorritako langileak ere joan egingo zirela. Eta horrela, 12:15 inguruan, enpresaz kanpoko langileak lantegitik irten dira, eskoltatuta. Giroa baretu egin da, eta ertzain gutxi batzuk zaintzen dute itxitako fabrikaren ataria. Langileen ordezkariek eta enpresak epe bat hitzartu dute negoziazioekin jarraitzeko. Enpresa batzordea lan ikuskaritzarekin dago bilduta, itxieraren legezkotasuna aztertzen.\nIzkander Agirrezabala Araluceko langileak goizaldetik bizi izandako uneak kontatu dizkio Berriari: "Hau oso gogorra izan da. Enpresa horrela ixtea, jendea eskoltatuta ateratzea... Gainera, ixtera etorri diren langileetako batzuk, Batz kooperatibakoak, herriko jendea dira, betiko ezagunak. Oso gogorra da".\nð;ÂÂ;ÂÂÂ;Â;ÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂ´ #AraluceBizirik ð;ÂÂ;ÂÂÂ;Â;ÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂ´\nâ;ÂÂ;ÂÂÂ;Â;ÂÂÂÂÂÂÂÂÂÂ¡ï¸;ÂÂ;ÂÂÂ;Â;ÂÂÂÂÂÂÂÂÂÂ #Batz|ek enpresa desegin du\nâ;ÂÂ;ÂÂÂ;Â;ÂÂÂÂÂÂÂÂÂÂ¡ï¸;ÂÂ;ÂÂÂ;Â;ÂÂÂÂÂÂÂÂÂÂ 141 langile kaleratu ditu\nâ;ÂÂ;ÂÂÂ;Â;ÂÂÂÂÂÂÂÂÂÂ¡ï¸;ÂÂ;ÂÂÂ;Â;ÂÂÂÂÂÂÂÂÂÂ Eta orain makineria eraman nahi du@berria @naiz_info @argia @geuriaeus @euskadi_irratia @bilbohiria @eitbAlbisteak @NAIZirratia @Bizkaiairratia @deia_eus @HamaikaTb pic.twitter.com/sxdxlEjz1V\n— ELA sindikatua (@ELAsindikatua) November 8, 2019\nMondragon Korporazioko Batz kooperatiba taldeak urrian iragarri zuen Araluce itxiko zuela, eta, ordutik, langileek hainbat mobilizazio egin dituzte, itxieraz besteko irtenbideen eske. Automobilgintzarako trokelgintzan aritu izan da, orain arte, Araluce. Batzek 2016. urteko uztailean erosi zuen enpresa.\nGaurko itxiera jakinarazteko agirian, likidatzaileak «greba egoera eta irregulartasun kolektiboak» argudiatu ditu lantegiaren «itxiera patronala» erabakitzeko. Agirian dioenez, «lan baldintza normalak berrezartzeko beharrezkoa den denborara mugatuko» da agiria, eta langileei jakinarazi die bitarte horretan haien «lan kontratuak etenda» egongo direla.


Osasun-larrialdietako teknikaria – Fadura\nA eta D ereduak\nPazientea edo biktima ebakuatzeko, mobilizazio- eta immobilizazio-teknikak erabilita, eta, horretarako, gidatzeko era haren baldintzetara egokitzeko eta erreferentziazko osasun-zentrora segurtasunez lekualdatzeko.\nBestelako larrialdi-egoeretan, estutasuneko eta hasierako oinarrizko arretako egoeretan oinarrizko bizi-euskarriko teknikak (aireztapenekoak eta zirkulaziokoak) aplikatzeko.\nBiktimak orotariko larrialdietan eta katastrofeetan sailkatzen laguntzeko.\nKrisialdiko eta osasun-larrialdiko egoeretan, pazienteari, familiakoei eta eragindakoei oinarrizko laguntza psikologikoa emateko.\nTeleoperazioa eta telelaguntza kudeatzen dituzten zentroetan jasotako osasun-laguntzaren eskaerari erantzuteko.\nPertsonal medikoari eta erizaintzakoari laguntzeko, osasun-larrialdiko egoeran dagoen pazienteari bizi-euskarri aurreratua ematen.\nOsasun-ibilgailuaren tresneria medikoen eta baliabide osagarrien oinarrizko funtzionamendua egiaztatzeko.\nOsasun-materialaren izakinak kontrolatzeko eta birjartzeko.\nUrgentziak eta larrialdiak koordinatzeko zentroak.\nOsasun-sektorean egingo du lan, pazienteak edo biktimak lekualdatzen, eta hasierako osasun-laguntza eta laguntza psikologikoa ematen. Gainera, babes zibilaren esparruan, larrialdi kolektiboetan edo katastrofeetan osasun-logistika prestatu eta garatzen lagunduko du, eta larrialdi-planak eta aurreikus daitezkeen arriskuetarako baliabideak prestatzen parte hartuko du.


Soreasuko Sormen Gunea ezagutzeko aukera izan dute herritarrek | El Diario Vasco\nAzpeitiaSoreasuko Sormen Gunea ezagutzeko aukera izan dute herritarrek\nSoreasuko Sormen Gunea ezagutzeko aukera izan dute herritarrek\nHerritarrak, kultur mahaiko kideen eta udal arduradunen argibideak entzuten. / UDALA\nEkainean irekiko da Dinamoa; hitzaren, gorputzaren eta irudiaren eremuak egokitu dira eta aurki soinuarenari ekingo zaio\nELI AIZPURU AZPEITIA. Martes, 9 abril 2019, 00:29\nPasa den zapatuan, Kultur Mahaiak batzarra aurreikusita zuela aprobetxatuz, Sormen Gunea ezagutzeko aukera izan zuten hainbat herritarrek. Bisita gidatuak egin zituzten Soreasuko gune berritua ikusteko. Dozenaka herritar bertaratu zen eta Sormen Guneko Irudiaren, Hitzaren nahiz Gorputzaren Eremuak ikusi eta horietan garatuko diren proiektuen berri jakiteko aukera izan zuten. Soinuaren Eremuko obrak bigarren fase batean garatuko dira.\nKultur Mahaiko kideez gain, bertan izan ziren Udaleko ordezkariak ere. Bisitaren hasieran, azpiegitura egokitzeko lanean aritu diren langileak eskertu zituzten Eneko Etxeberria alkateak eta Xabier Gantzarain Kultur Mahaiko kideak.\n«Ia 15.000 biztanleko herria gara. Aurrera egiteko inbertitu egin behar dugu, baita kulturan ere. Azpeitiko Udalak azpiegitura hau bukatzeko milioi bateko inbertsioa egin du; hau da, azpeitiarrok milioi bat inbertitu dugu kulturan. Baina Azpeitiak eta kultur mugimenduak behar ditu horrelako inbertsioak, eta etorkizunean herriari bueltan itzuliko zaio», adierazi zuen Eneko Etxeberria alkateak.\nJosu Labaka Kultura Batzordeburuak sormen gunea «emaitza baino abiapuntua» dela esan zuen. «Aberastasuna sortzeko gunea izango da ekainetik aurrera. Kulturak erronka handiak ditu aurrera begira: sormena, belaunaldien arteko transmisioa... horiei heltzeko gunea izango da honakoa».\nSormen Gunea kultur eragileekin batera diseinatzeko prozesua landu dute Udalak eta Kultur Mahaiak elkarlanean. Ekainetik aurrera proiektu hori ahalbideratuko duen azpiegitura da Sormen Gunea. Hitzaren, gorputzaren, hitzaren eta irudiaren eremuak egokitu dira. Ia milio bateko aurrekontua (994.348,94 €takoa) izan du obrak. Epe motzean soinuaren eremua egokitzeko konpromisoari ekingo zaio.


Espetxeaz eta gaixotasunaz | Politika | Berria\n'Tipularen sehaska kanta'-k kartzela eta gaixotasuna ditu ardatz. Dirua biltzeko kanpaina abian da\nTipularen sehaska kanta dokumentaleko fotograma bat. LANDER GARRO Tamaina handiagoan ikusi\nAsmo argia du dokumentalak: larriki gaixo dauden presoen errealitatea eta haien eguneroko egoera argitara ateratzea. Inaxio Oiarzabal Sareko bozeramailearen hitzetan, kartzela eta gaixotasun larriak ez baitira bateragarriak: «Gaixotasun sendaezin eta degeneratiboez ari gara, eta ikusi da kartzelak, presoak gaixotzeaz gain, gaixotasunak areagotu ere egiten dituela». Horregatik egin dute ikus-entzunezkoa: errealitate hori ikusarazteko asmoz. Egun, larriki eri diren hemeretzi euskal preso daude espetxean, eta, Oiarzabalek nabarmendu duenez, legea eskuan eta neurri arruntak hartuta, kalean behar lukete jada.\nTestigantzak dira dokumentalaren haria, bai presoenak eta baita haien hurbileko sareenak ere. Lander Garro zuzendariaren hitzetan, hain zuzen, presoa kartzelan sartu eta gaixotzean, sare oso bat jartzen da martxan haren arta bermatzeko: «Interesgarria iruditzen zitzaidan kate horren katebegi izan diren denekin hitz egitea; presoekin, medikuekin, psikologoekin...».\nKartzela nola erakutsi, ziega nola irudikatu: hori izan du Garrok lan prozesuan buruhausterik handiena. Izan ere, normalean kartzela irudikatzeko erabiltzen diren figura horiei izkin egin nahi izan die. «Komentuak, eraikin zaharrak... horiek filmatuz transmititzen da kartzela barruan presoak sentitzen duena, normalean. Beste modu bat bilatzen saiatu naiz presoak sentitzen duen isolamendu eta ikara hori erakusteko».\nAlde estetikoaz harago, dokumentala politikoa dela nabarmendu du Garrok. «Bertan agertzen diren pertsonek zuzenean salatzen dute klase politikoa. Pelikula esplizitua da: gauzak ez dira iradokitzen, esan egiten dira». Oiarzabalek ere hori azpimarratu du; benetako bizipenak ageri direla: «Asko enpatizatzeko aukera ematen du, eta gaia gerturatzeko».\nEgun, dokumentala bukatze bidean dago: azken xehetasunak fintzea bakarrik falta da. Udazkenean aurkeztu asmo dute, eta ondotik helburua herriz herri zabaltzea dela nabarmendu du Oiarzabalek. «Herritarrek pelikula ikusi dezaten nahi dugu, jakiteko zer den horrela bizitzea, eta sentitu dezaten preso gaixo larrien errealitatea aldatu egin behar dela». Oraindik ere egin daiteke ekarpena, sareko Verkami plataforman.